Qafqaz Dağlarinin Quran Bülbülləri / Salih Zeki MERİÇ\n23.05.12 12:23 ərzində olan dəyişikliklər\tYazan redaktor\t23.05.12 12:22\nHələ 1996-cı ildə Altınoluk jurnalının nəşr olunan 129-cu sayında qapaq mövzusu olaraq “Doğudan Batıya İslam Açlığı” ifadəsilə müjdələnmişdi Azərbaycanın ilk hafizləri, ilk Quran bülbülləri, hafizi-Quranlar.\nƏbədi bir işdə, həm də fəzilətli bir işdə öndər olmaq, birinci olmaq necə də gözəldir. Bir bölgənin səmasına səpələnən ulduz kimi parlamaq…\nHəm də xeyirlərin ən xeyirlisi olan bu yolda. Yetmiş ildən sonra, keçən yetmiş ilin öncəsinin və sonrasının ilki olmaq nə böyük səadət...\nAltınolukun o günkü tarixi qapağını hamımız xatırlayırıq. O gənclərin üzündəki nur, parıltı hər şeyi anlatmağa kifayətdi. O tarixi şəkil hamımızın qəlbində sevinc əsintiləri əsdirmiş, ən çox da Qafqaz Müsəlmanları Idarəsinin sədri və bütün Qafqazın şeyxi Hacı Allahşükür Paşazadə həzrətlərini, Qafqaz Müsəlmanları Idarəsinin Şəki Bölgə Qazısı Hacı Səlim Əfəndini sevindirmişdi. Çünki övladlarını Quran hafizi olaraq görmək həm onun, həm də Azərbaycan xalqının çoxdankı arzusu idi. Həm də həsrətə çevrilən arzu.\nƏlbəttə ki, xeyirli bir işin öndəri olmaq, sonrakı nəsillər üçün cığır açmaq ən böyük səadətdir.\nBir hafiz nə ifadə edirdi? Islam mədəniyyətində və nəbəvi anlayışda özünəxas yeri və əhəmiyyəti olan hafizlik müəssisəsi Rəsullar Rəsulunun xüsusi əhəmiyyət verdiyi bir qurumdur. Bütün Islam cəmiyyətləri hafizlərə və hafizlik qurumlarına xüsusi dəyər vermiş və Quranın bu günümüzə gəlib çatmasında böyük rol oynamışlar. Qurani-Kərimin həm ləfzən, həm də mənən hamisi olmaq nə ilə müqayisə edilə bilər ki?! Mədh olunan şəxs hafiz, mədh edənsə kainatın rəhbəri isə əcəba “hafiz” kəlməsi bizim dəyərlər dünyamızda hansı mövqedə durmalıdır?\nHeç şübhəsiz ki, hafizlər Allah qatında ən böyük lütflərə nail olacaqlar. Ən dəhşətli gündə Rəsulullahın bayrağı altında hər biri bir şəfaətçi olaraq yaxın və uzaqlarına şəfaət edəcəklər.\n2007-ci il, 30 may tarixdə Azərbaycanda möhtəşəm və təqdirəlayiq bir hafizlik mərasimi təşkil olunmuşdu. Azərbaycanın dörd bir yanından gələn xalqın iştirakı və üzlərindən oxunan sevinc və qürur hissi bu millətin gözəl ənənələri yaşatmaq naminə göstərdiyi səylərin nəticəsi idi. Azərbaycanın seçkin guşələrindən olan Şəkidə Qafqaz Müsəlmanları Idarəsinin nəzdindəki Şəki Hafizlik Məktəbinin 30 hafizinin hafizlik mərasimi keçirilirdi. Şəkinin ən böyük məscidində təşkil olunan hafizlik mərasiminə çox sayda iştirakçı qatılmışdı. Başda Qafqaz Müsəlmanları Idarəsinin Sədrinin birinci müavini Müftü Hacı Salman Musayev, Şəki bölgəsinin qazısı Hacı Səlim, Şəki Icra başçısının yardımçısı, Zaqatala qazısı və Bakı Islam Universitetinin dekanı Ibrahim Ibrahimov, Dini Qurumlarla Iş Üzrə Dövlət Komitəsinin Şəki-Zaqatala bölgəsi üzrə şöbə müdiri Nizami Məmmədov, Azərbaycanda bir çox xeyriyyəçilik fəaliyyətlərinə imza atmış, xüsusilə bir milyondan çox qaçqın və məcburi köçkünləri hədəf alan bir çox xeyirxah layihələr gerçəkləşdirmiş Gəncliyə Yardım Fondunun Prezidenti Ahmet Tecim, Azərbaycan xalqının yaxından tanıdığı Osman Nuri Topbaş bəy, Əziz Mahmud Hüdayi Vəqfinin sədri, Mərmərə universiteti ilahiyyat fakültəsinin üzvü Prof. Dr. Hasan Kamil Yılmaz, Altınoluk jurnalının təsisçisi Abdullah Sert, Istanbul Beynəlxalq Qardaşlıq və Yardımlaşma Dərnəyinin sədri Bünyamin Çil, Dr. Alican Tatlı olmaq üzrə valideynlər, tələbələr və Şəki xalqı bu tədbirdə iştirak edirdi.\nŞəki bölgə qazısı Hacı Səlim Əfəndinin açılış nitqi ilə başlayan proqramda o, Şəki Hafizlik məktəbinin indiyədək 139 hafiz yetişdirdiyini ifadə edərək bu gənclərin Azərbaycanın milli və mənəvi dəyərlərini davam etdirəcək vətənpərvər igidlər olduğunu vurğuladı. Qafqaz Müsəlmanları Idarəsi sədrinin birinci müavini müftü Hacı Salman Musayev nitqində Azərbaycanın hər yöndən inkişaf etdiyini və artıq dünya arenasında sözü keçən bir dövlət olduğunu ifadə edərək, Azərbaycanın müstəqilliyinə qovuşduqdan sonra hər il dünya dövlətləri arasında keçirilən Quran yarışmalarına öz hafizləri ilə iştirak etdiyini və bunun da qürurverici hal olduğunu söylədi.\nQafqaz Müsəlmanları Idarəsinin Türkiyədən dəvəti ilə mərasimdə iştirak edən möhtərəm Osman Nuri Topbaş bəy Peyğəmbər (s.ə.s)-in hafizlərə nə qədər dəyər verdiyini ifadə etdi. Islam tarixinin ən acı hadisələrindən olan Biri-Maunə faciəsini xatırladaraq Islamın yaşanmasında hafizlərin rolunu anlatdı.\nGəncliyə Yardım Fondunun prezidenti Ahmet Tecim də qısa nitq söyləyərək Azərbaycan Respublikasının mərhum prezidenti Heydər Əliyevin 1998-ci ildə Bakıda Islam Konfransının tərtib etdiyi Qafqazda Islam adlı konfransdakı çıxışından sitatlar gətirərək Heydər Əliyevin Azərbaycan xalqının mənəviyyatına nə qədər diqqət yetirdiyini vurğuladı. Azərbaycanda milli və mənəvi dəyərlərin yaşadılmasının mərhum prezident Heydər Əliyevin göstərdiyi istiqamətdə yürüməklə ola biləcəyini ifadə edərək bu gün işğal altında olan Qarabağın bir gün geri alınacağını və Quran hafizlərinin işğal olunmuş bütün rayonlarda, xüsusilə də Şuşada Gövhər Xatun məscidində, azanlar oxuyacağını ifadə etdi. Çıxışının sonunda belə bir mərasimə dəstək verdikləri üçün Şəki Icra Hakimiyyətinə, Dini Qurumlarla Iş Üzrə Dövlət Komitəsinin sədri Hidayət Orucova, Qafqaz Müsəlmanları Idarəsinə və bütün iştirakçılara təşəkkür etdi.\nProqram hafizlərə diplom və hədiyyələrin verilməsi ilə sona çatdı.


26 848 Baxış\nƏmir Teymur türk dünyasının ən böyük fatehlərindən biridir. O, 1336-cı ildə anadan olub. Paytaxtı Səmərqənd olan Teymurilər dövlətinin banisidir.\nQızıl Orda dövlətini darmadağın edib. İran, Qafqaz, Hindistan, kiçik Asiya və digər dövlətlərə istilaçı səfərlər edib. Bu səfərlər adətən bir çox şəhərlərin dağıdılması və Teymurilər dövləti sərhədlərinin genişlənməsi ilə nəticələnib. Əmir Teymur 1405-ci ildə hərbi səfər zamanı müəmmalı surətdə dünyasını dəyişib. Paytaxt Səmərqənddə dəfn edilib.\nYüksək dərəcəli elmi ekspedisiya\n1941-ci ilin martında Stalinin şəxsi icazəsi ilə elmi ekspedisiya təşkil edildi. Onun vəzifəsi Teymurun məqbərəsini tapmaq idi. Dəstənin rəhbəri tanınmış özbək tarixçi və riyaziyyatçısı, Özbəkistan Elmlər Akademiyasının prezidenti akademik Taşmuhammed Karı-Niyazov idi. Ekspedisiyanın tərkibinə Şərqin qədim dillərinin mahir bilicisi, tarixçi Aleksandr Semyonov, məhşur leninqradlı arxeoloq, antropoloq və heykəltəraş Mixail Gerasimov (Gerasimov tapılan skelet qalıqları əsasında insanın xarici görünüşünü unikal üsullarla hazırlaya bilirdi – müəl.), tacik yazıçısı, alim və ictimai xadim Ayni (sonralar Tacikistan elmlər akademiyasının prezidenti oldu) və 4 kinooperator daxil edilmişdi. Kinooperatorlar ekspedisiyanın işini mərhələli formada lentə köçürməli idilər.\nOperatorlardan biri, 28 yaşlı özbək əsilli Malik Kayumov, sonralar məhşur sənədli film rejissoru oldu, SSRİ xalq artisti, Sosialist Əməyi Qəhrəmanı kimi tutullarını qazandı.\n1941-ci ilin may ayının sonlarında ekspedisiyanın bütün üzvləri Səmərqəndə, Teymur imperiyasının paytaxtına toplaşdılar. Onlar əmirin məqbərəsini axtarmağa başladılar.\nAlimlərin əksəriyyətinin fikrincə, Əmir Teymur Qur-Əmir mavzoleyində dəfn edilib. Bu mavzoley 1403-1404-cü illər arasında inşa edilib. Bu versiya ilə yanaşı, dünyanın məşhur sərkərdələrindən sayılan Teymurun başqa yerlərdə də dəfn edildiyi barədə iddialar vardı. Aleksandr Semyonovun fikrincə, Teymur Otrar şəhərində dəfn edilib. Otrar Sırdərya çayının kənarında yerləşir və XVI əsrin ortalarına qədər mövcud olub. Otrar şəhərinin dağıntıları Qazaxıstan ərazisində, Teymur adlı dəmiryolu stansiyası rayonunda yerləşir. Teymur 1405-ci ildə Çini fəth etməyə gedəndə məhz bu şəhərdə dünyasını dəyişib. Semyonov hipotezini müdafiə etmək üçün bu arqumenti səsləndirdi: hökmdarın yaxın ətrafı uğurlu səfər və külli miqdarda hərbi qənimət əldə etmək üçün bir müddət onun ölümünü gizlədə bilərdilər. Buna görə də Teymur Otrarda dəfn edilib.\nKarı-Niyazov isə öz növbəsində Teymurun qəbrini qədim əfqan şəhəri Heratda axtarmaq lazım olduğunu düşünürdü. Alimin fikrincə, Teymurun meyiti oğlu Şahrux tərəfindən Herata aparılıb.\nBaşqa bir hipotezə görə, Teymur Özbəkistanda, doğma şəhəri Şəhrisəbzdə dəfn edilib. Əmirin atası və anası üçün bu şəhərdə elə onun əmri ilə möhtəşəm mavzoley kompleksi ucaldılmışdı. Mavzoleyin yeraltı hissəsində xüsusi sarkofaq qurulub. Sarkofaqın üstü çəkisi 3 ton yarım olan mərmər plitə ilə örtülüb. Onun içərisində nə olduğunu 1941-ci ilə qədər heç kəs bilmirdi.\nBununla belə, axtarışlara Qur-Əmir mavzoleyindən başladılar. Çünki tarixi sənədlərə əsasən, Teymurun yaxın qohumlarının, oğlunun, nəvə və nəticələrinin məzarı burada yerləşirdi.\n1941-ci il iyunun 1-də birinci məzarın açılması üçün iş başladı. Mixail Gerasimovun fikrinə görə, bu məzar Teymurun oğlu Şahruxa aid idi. Alimlər daş plitələr üzərinə həkk edilmiş təsvir və yazıların surətini çıxardılar. Çünki qazıntı zamanı bu təsvirlər zədələnə bilərdi. Operatorlar isə bütün prosesi həm kinokameranın, həm də fotoaparatın yaddaşına köçürdülər.\nAleksandr Semyonov birdən mərmər plitələrdən birinin üzərinə həkk edilmiş qədim ərəb dilində yazı gördü. Yazıda Teymurun 16 adı və Qurani-Kərimdən bir ayə var idi. Mətn bu sözlərlə bitirdi: "Hər birimiz ölümə məhkumuq və bu dünyadan köçəcəyik. Bizdən əvvəl də böyük insanlar olub və bizdən sonra da olacaqlar. Özünü digərlərindən üstün sayan və əcdadlarının ruhunu ləkələyənləri dəhşətli bəla gözləyir".\nSemyonov bu yazının tam mətnini iyunun 17-də oxuyub qurtardı. Qazıntı işləri davam edirdi. Qədim hökmdarların sakitliyini pozanların lənətlənəcəyi barədə qabaqcadan verilmiş xəbər alimlərə ciddi təsir etdi. Amma heç kəs işi dayandırmaq barədə düşünmədi. Daha doğrusu, heç kəsin buna cəsarəti çatmadı. Çünki Qur-Əmirdə aparılan qazıntı işlərinə həm yerli, həm də xarici jurnalistlər göz dikmişdilər. Ən dəhşətlisi də bu idi ki, yoldaş Stalin özü hər an yaxşı xəbər gözləyirdi. Əgər iş dayansaydı, Stalinin qəzəbinə düçar olmaq an məsələsi idi. Bu isə 500 il əvvəl daş üzərinə yazılmış lənətdən daha real idi. Bu səbəbdən, qısa məşvərətdən sonra Karı-Niyazov, Gerasimov və Semyonov işə davam etməyi, tapılan yazıya əhəmiyyət verməməyi və bu barədə susmağı qərara aldılar. Eyni zamanda, Şahrux Mirzənin məzarı açılmış, məhşur astronom və riyaziyyatçı, Teymurun sevimli nəvəsi Uluqbəyin qəbri də açılmaq üzrə idi. Amma bu müddət ərzində qeyri-adi heç bir hadisə baş vermədi.\nMəqbərədə qəribə hadisələr\nİyunun 21-də səhər çağı üçüncü qəbri, yəni Teymurun məzarı saydıqları qəbri qazmağa başladılar. Ekspedisiyanın işində əvvəlcədən axsamalar yarandı. Daş plitələri qaldırmaq üçün istifadə edilən qurğu sıradan çıxdı. Bu səbəbdən ekspedisiya üzvləri növbəti mərmər plitəni qəbirdən kustar üsulla çıxardılar. Plitə çıxarıldıqdan sonra çuxurun torpaqla dolu olduğunu gördülər. Ekspedisiyanın bəzi üzvləri qəbrin boş olduğunu deyib, Teymurun cəsədini başqa yerdə axtarmaq barədə qərara gəldilər. Birdən qəflətən sərdabədə olan bütün insanları eyni anda qəribə bir həyəcan hissi bürüdü. Ekspedisiya üzvləri susqun halda baxışdılar və əsəblərini sakitləşdirməyə çalışdılar. Onlar qəbri qazmağa davam etdilər.\nArxeoloqlar sarkofaqdan torpağı əllərinin köməyi ilə boşaltdılar. Tezliklə torpağın altından başqa bir mərmər plitə çıxdı. Plitəni çıxarmaq və kənara qoymaq yarım gün vaxt apardı. Plitənin altından ağacdan hazırlanmış tabutun qapağı göründü. Elə bu an mavzoleydəki bütün işıqlar söndü. İçəridəki insanlar isə, havasızlıqdan boğulmağa başladılar. Ekspedisiya üzvləri həmən çölə, nahar fasiləsinə çıxmaq barədə qərar qəbul etdilər. Operator Malik Kayumov isə fasilədən istifadə edərək çay içməyə yollandı.\nYaxınlıqdakı çayxanaya gedib çay sifariş edən Malik masa arxasında əyləşən üç qoca kişiyə yaxınlaşdı. Onların qabağında qədim bir kitab var idi. Kitab ərəbcə yazılmışdı. Onlar operatora kitabdan bir cümlə oxumağı təklif edirlər. Məktəbdə ərəb dili öyrənən Kayumov bu cümləni oxuyur: "Böyük Sərkərdənin ruhunu narahat edən şəxs böyük müharibəyə səbəb olacaq". Kitabdan bu cümləni oxuduqdan sonra operator Karı-Niyazov və Semyonoviçin dalınca gedir. Qocalarla söhbət edən alimlər mübahisəyə başlayırlar. Çünki elm belə bir hipotezi qəbul etmir, rədd edirdi. Mübahisədən inciyən qocalar kitabı da götürərək, çayxanadan çıxdılar. Onların ardınca çıxan operator təşvişə düşür. Çünki döngəyə dönən qocalar əriyərək havaya qarışırlar.\nNəticədə, Kayumov Səmərqənd əhalisi arasında çayxanada gördüyü kitab barədə sorğu keçirdi. Bir çoxları bu barədə eşitsələr də, kitabı heç kəs yaxından görüb ona toxunmamışdı.\nArzu olunan tapıntı\nGünün ikinci yarısında da qazıntılar davam etdi. Gerasimov sarkofaqın içinə girərək tabutun qapağını çıxarmağa başladı. Tabut açıldıqdan sonra hündür və iri başı olan kişi skeleti üzə çıxdı. Alimlər ehtiyatla sümükləri yığmağa başladılar. Sol ayağın bud sümüyü sınıq olmasa da, ciddi zədən izləri qalmışdı. Bu sümüyü gördükdən sonra alimlər, həqiqətən də, Əmir Teymurun qəbrini tapdıqlarına əmin oldular.\nTeymur xüsusilə də Azərbaycanda Teymurləng ləqəbi ilə məhşur idi. Onun axsaqlığının səbəbi barədə müxtəlif versiyalar var. Bir versiyaya görə, uşaq vaxtı o, atdan yıxılaraq möhkəm zədələnir. Başqa bir versiyaya əsasən, 1362-ci ildə baş tutan bir döyüşdə yaralandıqdan sonra Teymur ayağını çəkirmiş. Tarixçilərin əksəriyyəti Teymurun məhz sol ayağını çəkdiyini bildirir.\nTapdıqları qəbrin Əmir Teymura məxsusluğuna əmin olan alimlər sevinclərini gizlətmədilər. Çünki ekspedisiya Sovet İttifaqının rəhbəri Stalinin tapşırığını uğurla yerinə yetirmişdi.\nQədim mətnin aqibəti\nAmma ekspedisiya üzvlərinin sevinci uzun çəkmədi. Növbəti gün Hitler Almaniyasının SSRİ-yə qarşı müharibəyə başladığı barədə məlumat radio vasitəsilə verildi. Böyük Vətən müharibəsi başladı.\nBelə bir vəziyyətdə bütün qazıntı işləri dayandırıldı. Ekspedisiya Səmərqəndi tərk etdi. Gerasimov Teymurun sümüklərini Moskvaya apardı. Malik Kayumov könüllü olaraq ordu sıralarına qoşuldu. Tezliklə o, hərbi müxbir kimi cəbhədə fəaliyyətə başladı. Amma Teymurun lənəti onun beynindən çıxmırdı. Kayumov bu barədə ordu rəhbərliyinə məlumat vermək qərarına gəldi.\nKalinin cəbhəsində general Jukovla görüşən Kayumov ekspedisiya və sərdabədə başına gələnlər barədə söhbətləşdi. Jukov Kayumovun danışdıqlarını ciddi qəbul etdi. Kayumov da öz növbəsində generaldan məsələni yoldaş Stalinə çatdırmağını istədi. Amma Jukov bu barədə söz versə də, vədinə xilaf çıxdı.\n1942-ci ilin oktyabrında Kayumov yenidən Jukovla görüşür. Teymurun qəbri ilə bağlı məsələni generalın yadına salır. Jukov ali baş komandana zəng edərək məsələni ona çatdırır.\nBu telefon zəngindən sonra Stalin Özbəkistan Kommunist Partiyasının birinci katibi Usman Yusupovla əlaqə saxlayır və təcili surətdə Əmir Teymurun qalıqlarını Qur-Əmir mavzoleyinə qaytarmaq lazım olduğunu bildirir.\nStalinin əmrini yerinə yetirmək o qədər də asan olmur. Çünki qalıqlar Gerasimovun laboratoriyasında idi. O, sərkərdənin qalıqları üzərində işləyirdi. Teymurun, oğlu Şahruxun və nəvəsi Uluqbəyin üz quruluşunun bərpası oktyabrım 28-də başa çatdı. Noyabrın 15-də isə Teymurun və digərlərinin sümükləri Özbəkistana aparılmaq üçün laboratoriyadan çıxarıldı. Amma müharibə ilə əlaqədar keçirilən hərbi əməliyyat səbəbindən bir aydan sonra Səmərqəndə çatdı.\nAmma anomal hadisələrin tədqiqatı ilə məşğul olan beynəlxalq "Kosmik axtarış" cəmiyyətinin sədri Vadim Çernobrovun fikrincə, Teymurun qalıqları xüsusi hərbi təyyarəyə yığılaraq, Moskva cəbhəsinin təhlükəli əraziləri üzərində bir müddət uçub. Bu isə yoldaş Stalinin əmri ilə olub. Vadimin fikrinə görə, bu, müharibə zamanı baş verən birinci hadisə deyil. Başqa vaxtlarda da müəyyən xristian təbərrükləri təyyarəyə yığılaraq, cəbhə üzərindən "uçub".\nQur-Əmir mavzoleyinə qayıdış\nTeymurilərin qalıqları 1942-ci il dekabrın 20-də yenidən mavzoleyə gətirildi. Hadisə ilə bağlı 4 dildə (fars, özbək, rus və ingilis) xüsusi protokol tərtib edildi. Sənədin bir surətini germetik kapsula yerləşdirərək Teymurun qalıqlarını dəfn etdikləri tabuta qoydular.\nİki gün sonra Stalinqrad ətrafında alman ordusunun (330 minlik) darmadağın edildiyi barədə xəbərlər gəlməyə başladı. 1943-cü ilin fevralında başda general-feldmarşal Paulyus olmaqla 91 min nəfərlik altıncı alman ordusu təslim oldu.\n1943-cü ilin yay aylarında məhşur Kursk döyüşündən sonra (almanların 30 diviziyası məhv edildi. Oryol, Belqorod, Xakrov şəhərləri azad edildi) Stalinin əmri ilə Səmərqənd mavzoleyinin bərpası üçün milyon rubl pul ayrıldı. Bu pulla 16 tank istehsal etmək və ya bir ordu diviziyasını bir ay müddətinə ərzaqla təmin etmək mümkün idi.\nAmma ortada bir reallıq var. Barbarossa planı alman komandanlığı tərəfindən 1940-cı ildə hazırlanmışdı. Sovet ittifaqına hücum əmri 1941-ci il 10 iyun tarixində qəbul edilib. Qazıntılara isə 10 gün sonra start verilib. Bu, bir təsadüfmü? Həyatda isə təsadüf deyə bir şey yoxdur.


Xarici ölkələrdən DSMF-yə müraciətlər artır\n2014-cü il ərzində Dövlət Sosial Müdafiə Fonduna (DSMF) xarici ölkələrin sığorta-pensiya qurumları, əcnəbi vətəndaşlar və xaricdə yaşayan Azərbaycan vətəndaşları tərəfindən daxil olan müraciətlərin sayı digər illərlə müqayisədə çox olub.\nFonddan Axar.az-a verilən məlumata görə, 2013-cü il ilə müqayisədə bu qəbildən olan müraciətlər 33,7 faiz artıb. 2014-cü il ərzində DSMF-yə daxil olan 5101 müraciət arasında MDB ölkələrindən ünvanlanan müraciətlər üstünlük təşkil edib. Qeyd olunan dövr ərzində MDB ölkələrindən 3358 müraciət göndərilib. Bu müraciətlərin mövzusu vətəndaşların pensiya hüququnun təmin edilməsi ilə bağlı zəruri hesab olunan müvafiq rəsmi sənədlərin hazırlanaraq təqdim olunması, konkret hallar üçün zəruri ikitərəfli münasibətlərin tənzimlənməsindən ibarətdir.\nMüraciətlərin sayına görə üstünlük təşkil edən digər ölkələr sırasında Тürkiyə Cümhuriyyəti gəlir və qardaş ölkədən Fonda 169 müraciət ünvanlanıb. Bu müraciətlərin mövzusu Тürkiyə və Azərbaycan respublikaları arasında sosial müdafiə sahəsində ikitərəfli sazişə uyğun olaraq vətəndaşların sosial sığorta və pensiya hüquqlarının gerçəkləşdirilməsi məqsədilə konkret tədbirlərin görülməsi istiqamətindədir. DSMF-yə daxil olan digər 1574 müraciət isə ayrı-ayrı xarici ölkələrin və vətəndaşlardan daxil olmuş müraciətlərin payına düşür.\n2015.02.04 / 19:04


🥇 ▷ Səhv !? İnvestorlar NVIDIA-nı məhkəməyə gətirirlər! » ✅\nSəhv !? İnvestorlar NVIDIA-nı məhkəməyə gətirirlər!\nNVIDIA ticarəti, son hesabat hesabatlarında bəzi ipuçları səhv izah edildiyi üçün qrafik kartı nəhəngini məhkəməyə verir. Bir sözlə, bu söhbətin mərkəzindəki ən böyük problem, NVIDIA, 2017/2018 cryptocurrency bazar dəyərini investisiya və sonrakı bahisalardakı uğursuzluqları gizlətmək üçün qeyri-müəyyən etdi.\nSəhv !? Ticarətçilər saxta hesablar üçün NVIDIA-nı məhkəməyə verirlər?\nBu səbəbdən, NVIDIA reallıqdan bir az fərqli bir ssenari çəkir, buna görə oyun qrafik kartlarına tələbat həqiqətən olduğundan daha çox görünür. Əslində, investorların əksəriyyəti qrafik kartlarının yalnız 2017 ~ 2018-ci ildə və virtual pul mədən bazarında satıldığını iddia edirlər. Daha dəqiq olmaq üçün qrafik kartları haqqında 1,1 milyard dollar. Əslində, istehsalçılar bunun fərqindədirlər, hətta ‘miner’ istəyini qarşılamaq üçün bir məhsul versiyasız bir kart da işə salırlar.\nMədən bazarı qrafik kartları vasitəsilə partladığından, həm NVIDIA, həm də AMD, tələbatı ödəmək üçün istehsal səviyyəsini artırdı. Ancaq mütəxəssislər həmişə bu yüksək mövsümdə əldə edilən bütün qazancın gələcəkdə müəyyən fəsadlara səbəb ola biləcəyini söyləmişlər. Bununla birlikdə, dağ-mədən bazarı qısa müddət ərzində inkişaf edən orta bir top idi və əlbəttə ki, orta müddətli dövrdə NVIDIA və AMD qazanclarına zərər verən çox sayda keyfiyyətli qrafik kartı gətirdi. . Xüsusilə hər ikisinin qrafik kart istehsalını artırdığını düşündüyümüz zaman birdən tələb yox olur.\nLakin mədən üçün qrafik kartları həqiqətən oyunlar üçün qrafik kartlarıdır! Bu resepti işə salmaqda problem nədir?\nƏslində düşünürəm ki, çox aktual sualdır. Bununla birlikdə, oyunlar üçün digər istifadələri olan hardware haqqında danışırıq. Ancaq investorlar bu düşüncə tərzi ilə razılaşmırlar. Çünki şikayətə görə NVIDIA qrafik kartın hara getdiyini dəqiq bilirdi.\nBir sözlə, burada problem NVIDIA hər şeyi Game çantasına qoymasıdır, buna görə investorların hesabatdan nə çıxarması məlum deyil. Çünki oyun dünyasının böyüdüyünü, düşdüyünü və ya eyni səviyyədə qorunduğunu bilmək mümkün deyil.\nMaraqlıdır ki, bu şikayət 2017-ci ildə verilib, lakin hazırda yalnız məhkəmədə təqdim olunur.\nBundan əlavə, bütün bunlar barədə nə düşünürsünüz? Aşağıdakı şərhlərdə fikirlərinizi bizimlə bölüşün.\nSızıntını sevirsən? Sizdən asılıyıq! Google Xəbərlərdə bizi izləyin. Buraya vurun və sonra İzləyin. Çox sağ ol!\nBizi izlə Facebook, Twitter, Instagram! Bizimlə danışmaq istərdinizmi? Elektron poçt [email protected]


Sürətli Pul köçürmələri | InvestAZ\nWEB TRADERYENİ HESAB AÇ 7x24 Sürətli Pul KöçürmələriElektron ödəniş sistemləri vasitəsilə InvestAZ Yatırım hesabınıza istədiyiniz an pul köçürə bilərsiniz.\nSÜRƏTLİ PUL KÖÇÜRMƏLƏRİ İMKANI\n“CÜZDAN“ hesabınıza saniyələr içində pul köçürülməsi.\n“Azericard” və “hesab.az” elektron ödəniş sistemləri vasitəsilə, həftəsonları və bayram günləri daxil 7/24 Yatırım hesabınıza pul köçürməyiniz mümkündür.\nİstər kompüter, istərsə də mobil telefon vasitəsilə, zaman və məkan məhdudiyyəti olmadan hesabınıza mədaxil edə bilərsiniz.\nMədaxil etdiyiniz məbləği anında CÜZDAN hesabınızda görə, FX alt hesablarınıza tək kliklə köçürə bilərsiniz. İNDİ HESAB AÇTƏLİM HESABI AÇ >\nInvestOR Platforması ilə İnvestisiyada sadəlik.Elə indi InvestAZ Yatırım hesabı açın, tək ekrandan vəsaitlərinizi asanlıqla izləyin, saniyələr içində mədaxil/məxaric edin, istədiyiniz investisiya aləti üzrə alt hesablar açın - yatırıma başlayın.\n"CÜZDAN"-dan alt hesablarınıza ani pul köçürülməsi.\nInvestOR-da “Sərbəst vəsait”-inizdən alt hesablarınıza sürətli şəkildə pul köçürərək yatırımlarınızı idarə edə bilərsiniz.\nInvestOR-da olan FOREX hesablarınıza istədiyiniz zaman mədaxil edə bilərsiniz.\nAlt hesablarınızdan istədiyiniz zaman məxaric əməliyyatları həyata keçirə bilərsiniz.\nSənəd işlərinə vaxt sərf etmədən ani şəkildə FOREX hesablarınıza mədaxil edə bilərsiniz.\nFOREX-də ticarət əməliyyatlarınızı qorumaq üçün, hesabınıza 24 saat vəsait köçürməyiniz mümkündür.\nİNDİ HESAB AÇTƏLİM HESABI AÇ >\nAlt hesablarınızdan “CÜZDAN“-a sürətli pul köçürülməsi.\nAlt hesabınızdakı sərbəst vəsaitləri və ya yatırımlarınızdan yaranan mənfəəti ani olaraq CÜZDAN hesabınıza köçürə bilərsiniz.\nFOREX alt hesabınızdan CÜZDAN-a istədiyiniz an sürətli və sadə pul köçürmələri edə bilərsiniz.\nFOREX yatırımlarınızdan yaranan mənfəəti anında “Cüzdan” hesabınıza köçürə bilərsiniz.\nCÜZDAN-a edəcəyiniz bütün köçürmələr sənəd işlərinə vaxt sərf etmədən ani şəkildə həyata keçirilir.\n“CÜZDAN“-dan bank hesabınıza sürətli köçürmələr.\nCÜZDAN hesabınızdan InvestOR-da təyin etdiyiniz bank hesabınıza iş saatları çərçivəsində pul köçürmələri edə bilərsiniz.\nMəxaric əməliyyatlarınızı heç bir sənədləşməyə vaxt itirmədən bir kliklə həyata keçirə bilərsiniz.\nVaxt itirmədən, tək ekran üzərindən onlayn məxaric imkanından hər an faydalana bilərsiniz.\nABB ASC Nəsimi filialıAZ18IBAZ40160018409229905207\nABB ASC Nəsimi filialıAZ18IBAZ40060019449229905207\n1444-0005595 - Yabancı Sermayeli Şirketler ŞubesiTR46 0006 4000 0011 4440 0055 95\n1444-0006220 - Yabancı Sermayeli Şirketler ŞubesiTR11 0006 4000 00214440 0062 20\n1444-0006216 - Yabancı Sermayeli Şirketler ŞubesiTR22 0006 4000 0021 4440 0062 16


Ana səhifə » Müəlliflər\t» Xəyanətkar Yunusov-Barseqyan ailəsinin ermənilərlə əməkdaşlığı sübuta yetirilib\nXəbər verdiyimiz kimi, bir neçə gün öncə “Sülh və Demokratiya İnstitutu” adlı qurumun rəhbəri Leyla Yunusovaya və həyat yoldaşı Arif Yunusova hökm oxunub. Leyla Yunusova 8 il 6 ay, Arif Yunusov isə 7 il müddətinə azadlıqdan məhrum edilib. Qeyd edək ki, Leyla Yunusova Cinayət Məcəlləsinin 274-cü (Dövlətə xəyanət), 178.3.2-ci (Dələduzluq (külli miqdarda ziyan vurmaqla törədildikdə), 192.2.2-ci (Qanunsuz sahibkarlıq (külli miqdarda gəlir əldə etməklə törədildikdə) və digər maddələrlə təqsirli biliniblər. Hər iki şəxsin barəsində olan Cinayət Məcəlləsinin 274-cü (Dövlətə xəyanət) maddəsi üzrə cinayət işi ayrı icraata verilib.\nArif Yunusov-Barseqyan erməni xüsusi xidmət orqanlarına xəbər daşıyırdı\nErmənilərlə şərikli layihələrə imza atan, Azərbaycanın dövlət dilinə, rəsmi atributlarına qarşı təhqirlər yağdıran L.Yunusovanın, sözün hər bir mənasında, azərbaycanlı olmadığı məhkəmə prosesinin gedişatında bir daha sübut olundu. Vaxtilə erməni mətbuatına açıqlamasında da soykökünün ermənilərə bağlı olmasını etiraf edən L.Yunusova bildirmişdi ki, anası alman, atası isə erməni qarışığı olan şəxsdir. Əri Arif Yunusovun anasının erməni olduğunu da etiraf edən L.Yunusova fəaliyyətinin bütün məqamlarında öz qan qohumlarına bağlılığını sübut edib.\nXatırlatmaq yerinə düşər ki, Arif Yunusovun atası Seyfulla Əbdüləhəd oğlu Yunusov erməni ailəsində böyüyüb boya-başa çatıb və orada tərbiyə alıb. A.Yunusov 1952-ci il martın 24-də Arşalyus Arsenovna Barseqyan adlı erməni qadınla evlənən S.Yunusovun oğludur. Arif Yunusovun yaxın qohumları bu günə qədər də Ermənistanda, işğal altında olan Dağlıq Qarabağda və Rusiyada yaşayırlar. Onlar orada Qarabağ savaşı zamanı - 1991-1993-cü illərdə məskunlaşıblar. Məsələn, Arif Yunusovun doğma dayısı Suren Barseqyan ömrünün sonuna qədər erməni işğalındakı Şuşada yaşayıb. Suren Barseqyanın övladları, yəni Arif Yunusovun dayısı oğlanları Arsen, Erik, Armen və dayısı qızı, habelə “Surik dayı”nın arvadı Kamella isə hələ də Şuşada yaşayırlar. Arif Yunusovun iki xalası - Nadya Gevorkyan və Siran Barseqyan (əri Qrişa ilə birlikdə) isə bu yaxınlara qədər Rusiyanın Krasnodar diyarında yaşayıblar.\nErmənilərlə yaxın və möhkəm qan qohumluğu bağlarına malik olan bu adam Əbülfəz Elçibəyin prezidentliyi dövründə çox vacib və həlledici bir posta - Prezident Aparatında analitik informasiya idarəsinin rəisi təyin edilib. A.Yunusov 1988-ci ildən etibarən həm Ermənistanın o vaxtkı siyasi rəhbərliyinin təmsilçiləri, həm də yenicə formalaşan ümumerməni cəbhəsindən olan adamlarla çoxsaylı görüşlər keçirib. O, bu işlə üçüncü ölkələrin ərazisində və Azərbaycan Prezident Aparatının baş analitiki və informatoru qismində məşğul olub...\nLeyla Yunusovanın Şuşa xəyanəti...\nLeyla Yunusova - Barseqyan da ermənilərə xidmət sahəsində heç də ərindən geri qalmayıb. Vaxtilə Leyla Yunusovanın Azərbaycan Müdafiə Nazirliyinin analitik informasiya xidmətinə rəhbərlik etməsi isə bu xəyanətkar ailənin ermənilərin maraqlarına xidmətinin miqyasını daha da genişləndirdi. L.Yunusova Azərbaycan qoşunlarının Mardakertdə necə yerləşməsini televiziya vasitəsilə hərbi xəritədə göstərdikdən cəmi bir neçə saat sonra Azərbaycan hərbi birləşmələrinin mövqeləri güclü atəşə tutuldu, xeyli itki oldu. L.Yunusovanın Müdafiə Nazirliyi analitik informasiya xidmətinin rəhbəri olmasından 5 gün sonra isə Şuşa xəyanəti baş verdi. Şuşanın döyüşsüz təslim edildiyi günlərdə L.Yunusovanın “şəxsi döyüşçüləri” Bakının mərkəzində, MUM-la üzbəüzdəki mənzilləri bir-birinin ardınca ələ keçirməyə başlamışdılar. L.Yunusova cəbhəyə göndəriləcək məhsulları bazara çıxararaq bundan əldə etdiyi gəlirləri Almaniyadakı bank hesabına köçürürdü.\n“Sülh və Demokratiya İnstitutu”, əslində, casusluq ünvanına çevrilmişdi...\nÜmumiyyətlə, Leyla Yunusovanın erməni xüsusi kəşfiyyat orqanları, xüsusilə də 1994-1995-ci illərdə Ermənistanın milli təhlükəsizlik naziri ilə xüsusi münasibətləri olub. O, erməni dostu Yunus Davidin vasitəsilə 2004-cü ildə Ermənistanın Tədqiqatçı Jurnalistlər Təşkilatından 50.000 avro məbləğində iki dəfə qrant alıb. Ermənistan xüsusi xidmət orqanlarının əməkdaşı Nikolas Danilyansın təlimatına əsasən Leyla Yunusova Azərbaycanda milli zəmində nifaq salmaq, etnik qarşıdurmalar yaratmaq layihəsini həyata keçirib. Bundan başqa, onun Rusiya Dumasının erməni deputatı Marina Salyan və ermənipərəst hüquq müdafiəçisi Qalina Staravoytova ilə yaxın münasibətləri də olub.\nO, Fransanın erməni lobbisi tərəfindən idarə olunan “Artelis Servis” və “Hayqrov Konstaltinq Servis” kimi QHT-lərin əməkdaşları Laura Qumaşyan və Tomas Ledikalsın sifarişləri əsasında davamlı şəkildə Azərbaycandan casus materialları yayıb. L.Yunusova Ermənistanın “Region” araşdırma mərkəzi ilə birgə layihə həyata keçirib, “İctimai dialoqlar” adlanan saytda Azərbaycana qarşı “qara piar” kampaniyası aparıb. Həmin saytda Azərbaycanın ərazi bütövlüyü sual altına qoyulub, qondarma “DQR” “müstəqil dövlət” kimi qələmə verilib.\nL.Yunusova ermənilərin dünyanın müxtəlif ölkələrində təşkil etdiyi tədbirlərin fəal iştirakçılarından olub. O, Almaniyanın Esslingen am Neckar şəhərində təşkil edilmiş konfransda çıxış edib, rəhbəri olduğu “Sülh və Demokratiya İnstitutu”nun Əkrəm Əylislinin müdafiəsinə qalxan ilk təşkilat olduğunu fəxrlə bəyan edib.\nAmma qanunlardan qaçmaq olmur və hər bir xəyanətin gec-tez cəzası verilir. Bu gün L.Yunusovanın və həyat yoldaşının ədalət məhkəməsinin qarşısında dayanması da ədalətin təntənəsi sayılır.


Adları kriminal aləmlə yanaşı çəkilən şou-biznes təmsilçiləri... - FOTOLAR » Anaxeber.info online xəbər portalı\nAdları kriminal aləmlə yanaşı çəkilən şou-biznes təmsilçiləri... - FOTOLAR\nSon vaxtlar şou-biznes nümayəndələrinin kriminal aləmlə olan bağlılıqları üzə çıxarmaqdadır.\nMəsələn, bu günlərdə müğənni Mətanət İskəndərlinin adı ikinci dəfə “MTN işi”ndə hallandı. Müğənninin keçmiş MTN generalı Akif Çovdarovun məhkəməsində dindiriləcəyi də ehtimal olunurdu.\nAzərbaycan Beynəlxalq Universitetinin (ABU) sabiq rektoru, hazırda Fransada yaşayan Elşad Abdullayev onu “MTN agenti” olmaqda suçlayaraq, qardaşı Mahir Abdullayevlə bağlı cinayət əməlində onun da əlinin olduğunu iddia etmişdi.\nXatırladaq ki, bundan öncə də ABU-nun sabiq rektoru Elşad Abdullayev qardaşı Mahir Abdullayevin oğurlanmasında dəfələrlə müğənni Mətanət İsgəndərlinin adını çəkib.\nMətbuata göndərdiyi açıqlamalarda E.Abdullayev iddia edib ki, Mahir Abdullayev Mətanət İsgəndərlinin evinə israrlı telefon zəngləri ilə dəvət edilib, burada dava olub, davadan sonra Mahir Abdullayev Bakı Şəhər Baş Polis İdarəsinə aparılıb, bir neçə gün sonra isə MTN-ə gətirilib və bundan sonra ondan heç bir xəbər almaq mümkün olmayıb.\n“MTN işi” və bu kimi kriminal əməllərdə adları hallanan digər məşhur şou-biznes nümayəndələri də var ki, onlardan bir neçəsini təqdim edirik.\nMüğənni Mətanət İskəndərli hələ ki, Akif Çovdarovun məhkəməsində dindirilməsə də, müğənni Manaf Ağayev məhkəmədə iştirak edib. Belə ki, bu günlərdə müğənni Akif Çovdarovun cinayət işində adı zərərçəkən kimi keçən iş adamı İlham Qasımovun cinayət işi üzrə məhkəmə prosesinə çağırılıb. Onun növbəti proseslərdə şahid kimi ifadə verəcəyi bildirilib.\nMüğənni bununla bağlı musavat.com-a açıqlamasında bildirib ki, onun Akif Çovdarovla heç bir əlaqəsi olmayıb: “Gülağa Tənha ilə İlham Qasımovun məhkəməsi oldu. Biz də gedib, dost kimi iştirak edirik. Orada sökülən evlər də var. Biz də bir-birimizlə maraqlanmaq üçün toplanırıq”.\n“MTN qalmaqalı”nda müğənni Şəbnəm Əsədovanın (Şəbnəm Tovuzlu) da adı hallanır. Mətbuatda yayılan məlumatlarda bildirilirdi ki, o, zamanında Akif Çovdarovun qurbanlarından biri olub. Müğənni qadın alveri ittihamı ilə MTN-ə aparılıb.\nOnun MTN-ə aparılmasını Akif Çovdarovdan xahiş edən isə ona sponsorluq etmiş Famil adlı şəxs olub. Məlumata görə, müğənnidən tələb ediblər ki, ona Famil adlı şəxsin bağışladığı mənzili geri qaytarsın. Vurğulanıb ki, bundan sonra “Qafqaz MTK”nın Nərimanov rayonu ərazisindəki çoxmərtəbəli binasının 3-cü blokunun 2-ci mərtəbəsindəki 3 otaqlı mənzil Familin adamı Abbas Həsənlinin adına keçirilib.\nFamil adlı şəxs A.Çovdarovun setində olan iş adamı kimi təqdim edilir. Bildirilir ki, Famil və onun şərikləri A.Çovdarovun “krışa”lığı ilə Bakıda çoxmərtəbəli binalar tikiblər. Bakıda tikinti biznesi ilə məşğul olan digər iş adamlarının barəsində generala məlumatlar ötürüb, onları sıradan çıxarıblar.\nMüğənni isə bütün bu iddiaların yalan olduğunu, Famil adlı şəxslə nə vaxtsa birgə yaşadığını və sonradan aralarında problem olduğu üçün münasibətlərinin bitdiyini açıqlamışdı.\nDaxili İşlər Nazirliyinin keçmiş baş əməliyyat müvəkkili Hacı Məmmədovun işində də çoxlu sayda müğənnilərin adları hallanırdı. Hacı Məmmədovun şou-biznes nümayəndələri ilə yaxşı münasibətdə olması, tez-tez özünə məxsus “Qarabulaq” restoranında müğənnilər üçün xüsusi qonaqlıqlar verməsi artıq hər kəsə məlumdur.\nOnunla birgə fotosunun olması müğənni Eyyub Yaqubovun da bu “dost” siyahsına düşməsinə səbəb olmuşdu. Belə ki, Hacı Məmmədovun həbsindən sonra müğənninin onunla olan fotosu mətbuatda yayılaraq, müzakirələrə yol açmışdı. Lakin müğənni bununla bağlı açıqlama verməkdən yayınmışdı.\nHacı Məmmədovla adı hallanan digər müğənni isə Manana Çaparidzedir. Onun 2006-cı ildə Hacı Məmmədovla “Qarabulaq” istirahət mərkəzində çəkdirdiyi şəkillər yayılmışdı. İddialara görə, H.Məmmədov M.Caparidzeyə "Mersedes" markalı avtomobil hədiyyə edib.\nM.Caparidze həmin vaxt Hacı Məmmədovla olan şəklini belə şərh etmişdi: "Mən bir il "Qarabulaq" istirahət mərkəzində oxudum. Axırda pulumun əvəzinə həmin maşını mənə verdilər".\nHacı Məmmədovun dostluq etdiyi məşhur müğənnilərdən biri də mərhum İlhamə Quliyeva olub. Müğənni onunla olan dostluq əlaqələrinə bu cür şərh vermişdi: “Hacı Məmmədov bütün sənət adamlarını qəbul edirdi, süfrələr açırdı. Onun “qara işləri”ndən bizim heç birimizin xəbərimiz yox idi. Mən anamı “Qarabulaq”a aparırdım. Anam orada dincəlməyi sevirdi. Hacı Məmmədov şəklimi “Qarabulaq”ın girişində qoyub, məni reklam edirdi. Mənim Hacı Məmmədovla o qədər şəkillərim var ki? Müxalifət qəzetlərindən biri mənim Hacı Məmmədovla şəklimi dərc eləmişdi. Baş redaktora zəng edib, dedim ki, ay qardaş, o yaxşı şəkil deyil, məndə Hacının cürbəcür şəkilləri var, istəyirsinizsə, sizə göndərim”.\nLaçında vəziyyət necədir? - “DEYİRLƏR O ZİBİL BURANI DA VERİB...”\nÇox güman ki, Ermənistanın “İsgəndər” raketlərinin idarəetmə pultu Rusiyadadır\nTürkiyə və Rusiya niyə ‘əsl müttəfiq’ ola bilməzlər - "Putinin Erdoğana, Erdoğanın pula ehtiyacı var"\nEvdə müalicə alan “Covid” xəstələrinin qorxudan statistikası - 30 min...


Gəncədə “Atatürkü anma, Gənclər və idman bayramı” qeyd olunub | Qərb Xəbər\nGəncə şəhərində 19 May – “Atatürkü anma, Gənclər və idman bayramı” qeyd olunub.\nTədbirdə Türkiyənin Gəncədəki Baş konsulu Zeki Öztürk, Gəncə Şəhər İcra Hakimiyyəti başçısının müavini Vəfa Abbasova, idman ictimaiyyətinin nümayəndələri və şəhər sakinləri iştirak ediblər.\nMərasimdə çıxış edən Türkiyənin Gəncədəki Baş konsulu Zeki Öztürk hər il 19 May tarixində qeyd olunan “Atatürkü anma, Gənclər və idman bayramı”nın tarixindən danışıb. O qeyd edib ki, 19 May 1919-cu ildə Mustafa Kamal Atatürk “Bandırma” (İstanbuldan hərəkət edən) gəmisi ilə Samsuna gəlib. “Antanta” dövlətlərinin işğalına qarşı olan Qurtuluş müharibəsinin başlanğıcı olaraq qəbul edilən bu günü Atatürk gənclərə hədiyyə edib. Hətta Atatürkə doğum gününü soruşanlara 19 Mayı eyham etməsi bu günün əhəmiyyətinə böyük sübutudur”.\n“Bu ilin 5 Mart tarixində yerli və xarici qonaqların iştirakı ilə Heydər Əliyev Park-Kompleksində “Gəncə – 2019-cu ilin Avropa İdman Şəhəri” layihəsinin təntənəli açılış mərasimi keçirilib. İlin sonunadək Gəncə bir çox mötəbər idman tədbirlərinə ev sahibliyi edəcək. Bu gün isə biz qardaş ölkə Türkiyənin tarixində xüsusi önəmə malik 19 May – Atatürkü anma, Gənclər və idman Bayramını qeyd edirik. Türkiyə azadlıq və dövlətçilik tarixinin təkrarolunmaz və əvəzedilməz xadimi – Atatürkü böyük ehtiram və dərin hörmətlə yad edir, qardaş Türkiyə xalqının milli bayramını təbrik edirik”, – deyə o bildirib.\nTədbirdə Gəncə Dövlət Filarmoniyasının solisti, əməkdar artist Kəmalə Tağızadə “Qaradəniz” mahnısı səsləndirib. Gəncə Dövlər Dram Teatrı aktyorlarının ifasıdan “Xərabət gözəli”ndən parça – Səmazən rəqsi təqdim olunub. Gəncədə fəaliyyət göstərən uşaq gənclər idman-şahmat məktəbləri yetirmələrinin nümunəvi çıxışları izlənilib. Tədbirdə Gəncə Uşaq Evinin, Musiqi Kollecinin “Buta” Vokal İnstrumental Ansamblının, Gəncə Uşaq Gənclər İnkişaf Mərkəzinin “Azərin” Rəqs Qrupunun çıxışları alqışlarla qarşılanıb.\nƏvvəlki məqaləBərdədə iki ixtisas qrupu imtahanı verib\nNövbəti məqalədəDeputat: “Azərbaycan Avropa İttifaqı ilə bərabərhüquqlu tərəfdaşdır…”


Muxtar respublikada turizm yeni inkişaf mərhələsindədir - serqqapisi.az\nMuxtar respublikada turizm yeni inkişaf mərhələsindədir\nNəşr edilib 23.10.2015 10:07 |\nTurizm sahəsində yüksək nəticələr əldə etmiş ölkələrin təcrübəsi göstərir ki, turizm heç də təkcə zəngin ehtiyatlar hesabına öz-özünə inkişaf edən bir sahə deyildir. Əksinə, turizm hər kəsdən öz töhfəsini gözlədiyi çox həssas bir münasibətlər sistemidir. Buna görə də hər bir regiondakı turizm-rekreasiya kompleksinə ixtisaslaşmış bir sahə kimi yanaşma tələb olunur ki, bu da turizm sahəsində dərin bilik, bacarıq və yüksək məsuliyyət tələb edir.\nMüasir dövrdə Naxçıvan Muxtar Respublikasında turizmin inkişafı öz spesifikası ilə seçilir. Təqribən, on beş-iyirmi il öncəsinə nəzər saldıqda muxtar respublikada mövcud olan turizm ehtiyatlarının, demək olar ki, istifadədən kənarda qalması müşahidə olunurdusa, hazırda Naxçıvana səyahət edən turistlər üçün çox geniş məzmunlu rekreasiya-tanışlıq imkanları yaradan bir şərait vardır. Turizmin cəmiyyətin ümumi inkişafı ilə ahəngdar olduğunu nəzərə alsaq, son iyirmi il ərzində Naxçıvan Muxtar Respublikasında turizm sahəsində əldə olunan nailiyyətlər bu baxımdan diqqəti cəlb edir. İndi artıq həm muxtar respublikaya xaricdən və ölkəmizin digər yerlərindən turistlərin gəlməsinə, həm də naxçıvanlıların öz istirahətini mənalı keçirmək üçün istədiyi turizm mərkəzinə səyahət etməsinə adi hal kimi baxsaq da, ötən dövr ərzində görülmüş bütün işlər bunun heç də sadə yolla başa gəlmədiyini göstərir.\nÖtən dövrdə Naxçıvanda gəlmə turizmin inkişafı üçün mövcud turizm ehtiyatlarının potensialından istifadəyə imkan verən turizm infrastrukturunun yaradılması çoxpilləli və mərhələli keçən bir proses olmuşdur. Muxtar respublikada sosial-mədəni şəraitin, yol-nəqliyyat infrastrukturunun yenilənməsi, müasir komfortlu istirahət mərkəzlərinin yaradılması, bütövlükdə, həyata keçirilən müasir quruculuq və abadlıq işlərinin tərkib hissəsi kimi indi öz əhəmiyyətini açıq göstərməkdədir. Bütün bunlar isə dövlətimizin regional inkişafa və qeyri-neft sektoruna göstərdiyi diqqətlə mümkün olmuşdur. Naxçıvan ildən-ilə abadlaşıb gözəlləşdikcə buraya səyahət edənlərin də sayı artmaqdadır. Söz yox ki, bu, Şərqlə Qərbin qovşağında yerləşən Naxçıvanın inkişafını, Azərbaycanın mədəniyyətini dünyaya tanıtmaq üçün yaxşı fürsətdir. Bu fürsət isə yaxın keçmişdə olmamış, əksinə, sovet hakimiyyəti dövründə sərhədyanı bir bölgə kimi Naxçıvan Muxtar Respublikasına xarici turistlərin səyahətləri məhdudlaşdırılmışdı. Halbuki turizmin sirlərinə bələd olanlar təsdiq edə bilər ki, Naxçıvan Muxtar Respublikası ümumi halda özünün bütün turizm potensialı ilə turistlərə həm zəngin rekreasiya, həm də mənəvi zənginlik təəssüratı vəd edən nadir bölgələrdən biridir. Çünki buradakı təbiət möcüzələri sanki ahəng qanununa tabe olmuş kimi bir-birini tamamlamaqda, dərin məzmuna malik olan mədəni ehtiyatlar milli qonaqpərvərlik elementlərilə bitkinlik təşkil etməkdədir. Hazırda Naxçıvanda müasir turizmin mühüm şərtlərindən biri olan təhlükəsizlik və rahat səyahət şərtləri ən yüksək dərəcədə təmin olunmaqdadır. Qeyd etmək lazımdır ki, sonuncu faktor hazırda bütün turistləri səyahət etdikləri yerlərdə daha çox düşündürən məsələlərdəndir. Naxçıvana səyahət edən turistlər isə burada onları tam asayiş, gülərüz otel personalı, sakit, qayda-qanunlu şəhər, nümunəvi taksi və dürüst ticarət xidmətləri gözlədiyindən tam əmindirlər.\nMüasir Naxçıvan kəndlərində yaradılmış unikal şərait – rahat yol, müasir infrastruktur obyektləri, hər şeydən əvvəl, burada kənd turizminin inkişafı üçün əlverişli imkanlar yaradır. Muxtar respublikamızda özəl sektora verilən dəstək xidmət sektorunda yerli əhalinin iştirakına, burada yeni sahələrin inkişaf etdirilməsinə geniş imkanlar açır. Bu baxımdan Şahbuz rayonundakı Ağbulaq İstirahət Mərkəzini xüsusilə qeyd etmək lazımdır. Bu mərkəz təkcə burada təklif olunan rekreasiya xidmətləri ilə məhdudlaşmayıb, muxtar respublikada həyata keçirilən sosial layihələrin də bir mərkəzi halına gəlmişdir. Mərkəz ilin müxtəlif fəsillərində burada öz asudə vaxtını səmərəli keçirən məktəbli gənclərin ekoloji tərbiyəsi və müxtəlif həssas əhali qruplarının zəruri tələbatlarının ödənilməsi baxımından mühüm əhəmiyyətə malikdir. Ümumiyyətlə, Şahbuz, Ordubad və Culfanın geniş panoramalı dağlıq relyefi, atmosferin təmizliyi və diqqətlə qorunan biomüxtəliflik burada ekoturizmin müxtəlif növləri üçün geniş imkanlar açır.\nTurizm sülh və sabitlik şəraitində inkişaf edən, həm də iqtisadiyyatın bir çox sahələrini inkişaf etdirən, ölkəni tanıdan güclü bir stimuldur. Turizmin bu funksiyası, ilk olaraq, onun ölkə və region iqtisadiyyatına və cəmiyyətin humanitar inkişafına verdiyi töhfələrdən ibarətdir. Başqa sözlə, bizə səyahət edən turistlər eyni zamanda ölkəmiz haqqında informasiya ixrac edən xoşməramlı elçilərdir. Bu baxımdan hazırda öz mədəniyyətimizi tanıtmaq turizm strategiyamızın da əsasını təşkil edir. Bu gün Naxçıvan dövlət başçılarının zirvə toplantısı keçirilən bir mərkəz halına gəlmiş və 2018-ci ildə Naxçıvan İslam Mədəniyyətinin paytaxtı elan olunmuşdur. Artıq muxtar respublikamıza daha zəngin ölkələrdən turistlərin gətirilməsi, turizmin sosial gücü daha ağır olan növlərindən istifadə olunması zərurəti yaranmışdır. Bu baxımdan Naxçıvan Duzdağında təşkil olunan müalicə turizmi özünün rekreasiya və müalicə əhəmiyyətinə görə bu coğrafiyada analoquna az rast gəlinən bir yerdir. Burada pulsuz müalicə alan Azərbaycan Respublikası vətəndaşları ilə yanaşı, 2012-ci ildən başlayaraq Gürcüstandan da gələn uşaqlar üçün eyni şəraitin yaradılması beynəlxalq turizm üçün tutarlı bir nümunədir. Ölkəmiz inkişaf edib iqtisadi imkanları artdıqca onun beynəlxalq aləmdə imicini möhkəmləndirən belə layihələrin də icrası imkanları genişlənir. Bu isə, ilk növbədə, turizm və digər sosial-mədəni sahələrdə həyata keçirilən işlərin keyfiyyəti ilə əlaqədardır.\nCəmiyyətin inkişafı ilə müxtəlif sahələrdə, o cümlədən turizm-rekreasiya kompleksində özünü göstərən bu keyfiyyət amili sahənin kadr təminatı olmadan mümkün deyildir. Təcrübə göstərir ki, turizm sahəsində keyfiyyətli kadr hazırlığı bu baxımdan daha aktualdır. Çünki insanlara canlı xidmət göstərilməsi, turizmin dövlət tənzimlənməsi ilə yanaşı, dünyada ciddi tələblər qoyulan peşəkar qonaqpərvərlik şərtlərinə əməl olunması məhz bu sahə üzrə mütəxəssis olanların işidir. Bu baxımdan Naxçıvanda Turizm və otelçilik ixtisası üzrə ali təhsilli kadrların hazırlanmasına göstərilən diqqət son on il ərzində öz bəhrəsini vermişdir. Bütün bunlar gələcəkdə Naxçıvanda turizm sənayesinin tam olaraq peşəkarlara həvalə olunması üçün etibarlı zəmin yaradır. İndi daha iyirmi il əvvəlkindən fərqli olaraq Naxçıvana gəlmiş turistləri peşəkarcasına qarşılayıb zəngin təəssüratla yola salmağı bacaran bir potensialdan danışmaq olar.\nMuxtar respublika ərazisindəki komfortlu otellərdə yerləşən turistlərə yüksək səviyyəli xidmətlər təklif olunur. Hazırda muxtar respublikada müxtəlif tutumlu 20-dən artıq mehmanxana vardır. Birdəfəlik tutumu 1500 nəfərdən çox olan bu mehmanxanalarda qonaqların rahat gecələməsi, burada işgüzar görüşlər keçirməsi, restoranlarımızda hazırlanan ləziz milli yeməklərdən dadması mümkündür. Naxçıvanın “Duzdağ”, “Təbriz”, “Qrand”, “Avtovağzal” otellərində qalan turistlər buradakı xidmətlərdən, göstərilən qonaqpərvərlikdən razılıq edirlər.\nBeləcə, çox qısa bir müddətdən sonra dünya mədəniyyətində dərin izlər qoymuş Naxçıvanın turizm yolu ilə tanınması və təbliği üçün qarşımızda çox əlverişli fürsətlər yaranmışdır. İndi Naxçıvana hər il səyahət edən 400 min nəfərdən çox turist buraya gəlişində müasirliklə keçmişin uğurlu sintezinə şahid olur, qədim diyarımızdan ayrıldıqdan sonra onun haqqında ürəkdolusu təəssüratlarını öz dost-tanışları ilə bölüşür.\nYazı “Naxçıvan: müstəqillik illərində” gənclər\narasında yaradıcılıq müsabiqəsinə təqdim olunmaq üçündür


Tahir Kərimov Salyandakı villasını neçiyə satır? GDU-da plagiat müəllimlər… ŞOK sənədlər üz Həbslər Gülənin ailəsinə çatdı – nəvəsi hə Porno ulduz Trampı biabır etdi – ŞOK iddia İraqdan ürəkləri dağlayan Aişənin görüntüləri &# Rusiya XİN-nin saytı ələ keçirildi-RƏSMİ Həsən Ruhaninin “pis və daha pis” AB Akif Çovdarov evsiz qaldı… 74 dustaq həbsxanadan qaçdı – Axtarış apar Ərdoğanın 11 aylıq 5-ci nəvəsinin şəkli ilk dəfə Saakaşvilinin xanımı siyasi mübarizəni dayandırd Azərbaycanda Ay nə vaxt görünəcək? – Açıqlama\n05 İyul 2016 / 16:13 / Baxış sayı: 1380 “Bizim üfüqdə yeni Ay sabah 20:50-də görünəcək. 20:50-dən sonra bayram etmək olar”.\nBizimxeber.az bildirir ki, bunu Trend-ə N.Tusi adına Şamaxı Rəsədxanasının direktoru Namiq Cəlilov deyib.\nRamazan bayramının tarixinin Ayın görünməsi ilə müəyyən edildiyini deyən N.Cəlilovun sözlərinə görə, sabah bulud olmasa, Ayı gözlə görmək mümkün olacaq: “Ayın görünmə vaxtı tədricən dəyişir. Ay və Yer də tədricən hərəkət edir. Buna görə də Yer kürəsinin müxtəlif yerlərində Ay müxtəlif vaxtlarda görünür”.\nN.Cəlilov deyib ki, hətta Azərbaycanın özündə belə Quba ilə Naxçıvanda Ay müxtəlif vaxtlarda görünür: “Bu fərq dəqiqə ilədir, yəni azdır. Amma Azərbaycan kiçik ölkə olduğundan bu vaxtı ümumiləşdiririk və Ayın görünmə vaxtı kimi ortaq bir zaman müəyyən edirik”.\nN.Cəlilov islam ölkələrində dini bayramların eyni gündə keçirilməsi ilə bağlı təklif reallaşacağı təqdirdə Ayın görünməsinin hansı ölkənin astronomik məlumatına istinad ediləcəyinə də münasibət bildirib.\nOnun sözlərinə görə, bu məsələ dini idarənin qərarı ilə həll edilir: “Əlbəttə ki, bu zaman astronomik vaxt – Ayın görünmə və çıxma vaxtı nəzərə alınır. Amma ayrı-seçkiliyə son qoyulsun deyə, dini idarə tərəfindən bir qərara gəlinir. Burada böyük problem yaranmır. Türkiyə ilə Azərbaycana baxdıqda aramızda 1 günə yaxın vaxt fərqi var. Onu da qərar vasitəsilə həll etmək və ortaq məxrəcə gəlmək olar. Bu, insanlar üçün də məqbuldur”.\nXatırladaq ki, islam ölkələrində dini bayramların eyni gündə keçirilməsi və vahid təqvim tətbiq edilməsi ilə bağlı razılığa gəlinib. Dini Qurumlarla İş üzrə Dövlət Komitəsininn sədri Mübariz Qurbanlının bildirdiyinə görə, Türkiyədə bu yaxınlarda keçirilən böyük bir toplantıda islam ölkələrində dini bayramlar və dini mərasimlərin eyni gündə keçirilməsi və vahid təqvimin tətbiq edilməsi barədə razılığa gəlinib: “Əsasən aparıcı islam ölkələrinin bununla bağlı atacağı addımlar olduqca önəmlidir. Bu tədbirdə ümumi razılığa gəlinib ki, İslam Əməkdaşlıq Təşkilatı çərçivəsində bu məsələ müzakirə olunsun və təşkilat çərçivəsində hansısa bir qətnamə qəbul edilsin”.\nRamazan bayramı ilə əlaqədar bu il iyulun 6 və 7-si ölkədə qeyri-iş günləri elan edilib.\nQafqaz Müsəlmanları İdarəsi bu il bayram namazının İdarənin əhatə etdiyi bütün ölkələrdə iyulun 6-da səhər saat 09:00-da qılınacağını açıqlayıb.


Təkamül əleyhdarlarına sual - Yaşıl Elm\nIlkin Jafarov Çərşənbə axşamı, 24 İyun, 2014.\n0 4 1 dəqiqə oxunma müddəti\nŞimpanzelərdə 2A və 2B adlı iki xromosom vardır. Şimpanze genomu üzərində edilən araşdırmalar genetik məlumat olaraq bu iki xromosomun 2 nömrəli insan xromosomuyla böyük ölçüdə bənzər olduğunu göstərməkdədir. Yəni insanlar və şimpanzelərin ortaq atasında olan xromosomlar şimpanzelərdə dəyişikliyə uğramamışkən insanlarda iki xromosomun birləşməsi nəticəsində bir cüt xromosom azalmışdır (1). 2A və 2B-nin birləşməsi nəticəsində gen itkisi olmamışdır, yalnız insanlarda bu birləşmə nöqtəsinə uyğun gələn hissədə şimpanzelərdə olmayan kiçik (cəmi 237.000.000 əsas cütü içində 150.000 əsas cütü) bir əlavə hissə meydana gəlmişdir.\n2 nömrəli insan xromosomunun ortasındakı birləşmə bölgəsində normalda xromosomların uclarında olan və hüceyrə bölünməsində DNT-nin kopiyalanması mərhələsində əhəmiyyətli bir vəzifəsi olan telomer bölgəsi var. Ayrıca sentromerlər üçün də vəziyyət eynidir. 2 nömrəli insan xromosomundakı sentromer şimpanzedəki 2A xromosomunun sentromeri ilə tam olaraq eyni yerdədir və 2B xromosomunun sentromerinin izləri də 2 nömrəli insan xromosomunda görülməkdədir (2).\nYəni 2 nömrəli insan xromosomu açıqca iki dənə xromosomun birləşməsi kimi dayanmaqdadır və şimpanzenin 2A və 2B xromosomları buna həm genetik məzmun həm də strukturca olaraq diqqətə çarpan şəkildə uyğun gəlməkdədir.\nQısa məlumatlandırmanın ardından bütün təkamül əleyhdarlarına sualımız belədir:\nNormalda xromosomların uclarında olan və hüceyrə bölünməsində DNT-nin kopiyalanması mərhələsində əhəmiyyətli bir vəzifəssi olan telomerin 2 nömrəli insan xromosomunun ortasında bir yerdə olmasını necə açıqlayarsınız? Ayrıca yuxarıda izah edilən vəziyyəti dizayn və ya yaradılış məntiqi içində necə açıqlayırsınız?\n1. IJdo JW, Bal idini A, Ward DC, Reeders ST, Wells RƏ, Origin of human chromosome 2: an ancestral telomere-telomere fusion. Proc Natl Acad Sci U S A 1991 Oct 15;88(20):9051-5\n2. Avarello R, Pedicini A, Caiulo A, Zuffardi O, Fraccaro M, Evidən tərəfindən for an ancestral alphoid domain on the long arm of human chromosome 2. Hum Genet 1992 May;89(2):247-9\nMutasiyalar barədə yanıltmalar haqqında


Stavropolda keçirilən Rusiya Günündə Azərbaycan mədəniyyəti təbliğ olunub | Diaspora.az\nDİASPORA.AZ palitranews.az-a istinadən xəbər verir ki,iyunun 12-də Rusiya Federasiyasının Stavropol şəhərində Rusiya Günü keçirilib. Tədbirdə Stavropol vilayətinin qubernatoru Vladimir Vladimirovic, Stavropol şəhərinin başçısı Andrey Xasanovic, Stavropol vilayəti dumasının rəhbəri, eyni zamanda yüksək səviyyəli dövlət nümayəndələri və Stavropol vilayətində fəaliyyət göstərən Azərbaycan diasporunun nümayəndələri iştirak ediblər. Bu haqda Ümumrusiya Azərbaycanlıları Konqresinin Stavropol üzrə sədri, “Odlar Yurdu” təşkilatının prezidenti Fəxrəddin Yarıyev məlumat verib. Təbirdə Fəxrəddin Yarıyevin rəhbərliyi ilə Azərbaycanın milli mədəniyyəti, adət-ənənələri və mətbəxi yüksək səviyyədə təbliğ olunub.\nQeyd edək ki, Fəxrəddin Yarıyev Azərbaycan diasporu olaraq göstərdiyi xidmətlərə görə Rusiya Günündə birinci yerə layiq görülüb.


defn ucun meyit masini xidmeti\nDəfn maşını cenaze maşını meyit dasima xidmeti\nDefn masini cənazə dasıma xidməti rayon və səhər\nDəfn masini cənazə masini mersedes4444\nDefn masini meyid masini 778889\ndefn ucun meyit masini xidmeti elanlari\nBakida defn ucun meyit masini xidmeti qiymeti elanlari , defn ucun meyit masini xidmeti elani 2020 ucuz qiymete defn ucun meyit masini xidmeti satisi sərfəli qiymətə defn ucun meyit masini xidmeti almaq. islenmis defn ucun meyit masini xidmeti aliram, işlənmiş defn ucun meyit masini xidmeti satılır. pulsuz defn ucun meyit masini xidmeti elani yerlesdir. Azerbaycanda ucuz qiymete defn ucun meyit masini xidmeti satilir. en ucuz qiymete defn ucun meyit masini xidmeti tapmaq ucun Unvan.Az sayti size komek edecek.\nev alqi satqisi ev elanlari cam balkon ünvan.az upsize kremi islenmis taxta lg notebook təcili satılan evlər heyet evi villa bineqedi r bileceri q kombi ustasi kondisioner ustasi kurslar samsung a3 2015 vafli bisiren aparat tezbazar.az


Azərbaycanda devalvasiya təhlükəsi varmı? - Pia.az\nEkspert: “Neftin çox baha olduğu indiki şəraitdə manatın dəyərdən düşməsi gözlənilmir”\n“Qlobal cəhətdən indiki şəraitdə Azərbaycanda manatın dəyərdən düşməsinin heç bir səbəbi yoxdur. Çünki ölkədə üzən məzənnə deyil, inzibati məzənnə rejimi mövcuddur”.\nBu sözləri iqtisadçı ekspert Natiq Cəfərli üçüncü devalvasiya ehtimalı ilə bağlı yayılan məlumatı şərh edərkən PİA.AZ-a açıqlamasında qeyd edib\nSon günlər cəmiyyətdə yeni devalvasiyanın olacağı barədə şayiələr dolaşır və bu da əhali arasında təşviş yaradır. Hətta bəzi ekspertlərə görə, üçüncü devalvasiyanın baş verməsi qaçılmazdır. Azərbaycan Mərkəzi Bankının sədri Elman Rüstəmov aprelin 9-da keçirdiyi mətbuat konfransında isə bildirib ki, Azərbaycan manatının ucuzlaşması üçün heç bir fundamental səbəb yoxdur. O, həmçinin çıxışında “Həm əhali, həm də real sektorun iştirakçıları arasında manatın məzənnəsinin dəyişməsi ilə bağlı gözləntilər azalıb”, deyə bildirib. Belə olanda halda əhali arasında dolaşan bu söz-söhbət üçün hansısa səbəb varmı və hər hansı bir səbəbdən dolayı Azərbaycanda devalvasiya gözlənilirmi?\nNatiq Cəfərli: “Qlobal cəhətdən indiki şəraitdə Azərbaycanda manatın dəyərdən düşməsinin heç bir səbəbi yoxdur”.\nYaxın zamanlar üçün üçüncü devalvasiyasının gözlənilmədiyini vurğulayan iqtisadçı ekspert Natiq Cəfərliyə görə, yalnız ilin sonuna doğru manat dəyərdən düşə bilər:\n“Üçüncü devalvasiya ilə bağlı şayiələrin yayılmasının səbəbi qonşu ölkələrdə gedən proseslərdir. Rus rublu çox sürətlə, təxmini 10-12 % dəyərdən düşdü, türk lirəsində də bənzər hadisələr yaşandı. Türkiyənin tarixində türk lirəsinin avro və dollar qarşısında ən aşağı göstəriciləri qeydə alındı. Ətraf ölkələrdə baş verən hadisələr Azərbaycanda psixoloji gərginlik yaratdı. Mərkəzi Bank tərəfindən də normal, aydınlaşdırıcı açıqlamalar verilmədi. Sadəcə olaraq Mərkəzi Bankın rəhbərinin ənənəvi çıxışında bildirildi ki, üçüncü devalvasiya olmayacaq.\nHalbuki Mərkəzi Bankın rəhbəri baş vermiş iki devalvasiyadan öncə də bu cür çıxış etmişdi. Lakin o vaxt Mərkəzi Bankın “ikinci devalvasiya olmayacaq”, deməsinə baxmayaraq iki gün sonra manat kəsin ucuzlaşdı və bu da istər real sektoru, istətrsə də əhalini çox çətin duruma saldı. O üzdən də insanların Mərkəzi Bankın rəhbərinin dediyi sözlərə inamı çox azdır.\nQlobal cəhətdən indiki şəraitdə Azərbaycanda manatın dəyərdən düşməsinin heç bir səbəbi yoxdur. Çünki ölkədə üzən məzənnə deyil, inzibati məzənnə rejimi mövcuddur. Mərkəzi Bank bu məsələni nə qədər israrla təkid etsə də, bu reallıqdır. Neftin çox baha olduğu indiki şəraitdə manatın dəyərdən düşməsi gözlənilmir. Lakin ilin sonuna doğru dünyada gedən proseslərlə parallel olaraq, manata təzyiqlər də arta bilər. Çünki rus rublunun və türk lirəsinin daha çox dəyərdən düşməsi ehtimalı var.\nBununla yanaşı, dünyada dolların bahalaşmasına yol açan hadisələr baş verə bilər. Çünki FED ilin sonuna qədər iki dəfə faiz artımına gedəcək. Həmçinin yay aylarında neftin dəyərdən düşməsi ehtimalı da var. Yəni, bütün bu amilləri nəzərə alsaq, sentyabr ayından başlayaraq ilin sonuna qədər manata təzyiqlər güclənəcək. Bu halda manatın dəyərdən düşməsi ehtimalı var. Lakin yaxın həftələrdə və aylarda belə bir ehtimal çox aşağıdır”.


Bakıda polisə hücumlar niyə artıb? - xezernews.az\nHər gün kütləvi informasiya vasitələrində müxtəlif səpkili cinayətlərin baş verdiyinə dair xəbərlərə rast gəlirik. Onların içərisində heç də alışmadığımız xəbərlər polis əməkdaşlarına qarşı cinayətlərin törədilməsi ilə bağlıdır.\nBelə faktlardan biri oktyabrın 14-də Bakının Nizami rayonunda qeydə alınıb. Səbail Rayon Polis İdarəsinin (RPİ) 9-cu Polis bölməsinin rəisi, polis polkovnik-leytenantı Qədirov Elsəvər Maksim oğlu və Səbail RPİ-nin əməliyyat üzrə rəis müavini polis zabiti Orxan Axundzadə şübhəli şəxslərin olduğu "Toyota Prado" markalı avtomobili izləyib.\nQara Qarayev prospekti, "Ruslan 93" idman kompleksinin qarşısında polis zabiti Orxan Axundzadə "Toyota"ya yaxınlaşıb. Avtomobildə olan 3 şübhəli şəxsdən biri "Vinçestr" markalı odlu silahdan polislərə atəş açıb. Bu zaman polislə şübhəli şəxslər arasında atışma olub. Nəticədə onlar polisdən qaça biliblər. O.Axundzadə yaralanaraq M.A.Topçubaşov adına Elmi Cərrahiyyə Mərkəzinə yerləşdirilib. Cinayət əməllərini törətməkdə şübhəli bilinənlər - 1992-ci il təvəllüdlü Abbasov Kazım Tapdıq oğlu, əvvəllər məhkum olunmuş - 1982-ci il təvəllüdlü İsmayılov Məhəmməd Həsən oğlu və 1976-cı il təvəllüdlü, Həsənov Emin Vaqif oğlunun olması müəyyən edilib. Onlar Cinayət Məcəlləsinin 221.2.1, 221.3, 29, 120.2.3 və 315.2-ci (hakimiyyət nümayəndəsinə müqavimət göstərmə) maddələri ilə şübhəli şəxs qismində tutularaq istintaqa cəlb olunublar.\nMəsələ ilə bağlı hüquqşünas Şəmsəddin Əliyev deyib ki, hər bir faktı dəqiqliyilə izləyir:\n“Polisin qanuni tələbinə tabe olmayan şəxslərin keçmişinə baxın. Onların əksəriyyəti qəsdən törədilən cinayətlərə görə əvvəllər də məhkum olunmuş şəxslərdir. Əksəriyyəti öz hərəkətlərini, davranışlarını qəlibə sala bilməyənlərdir. Həmin insanlar cəmiyyət üçün kifayət qədər zərərli subyektlərdir. Onlar öz hərəkətlərini ölçüb-biçə bilmir, qanunun tələblərinə riayət etmir, azad vətəndaş cəmiyyətinin nə olduğunu anlamır. Məhz bu tip insanlar istər sadə vətəndaşa, istərsə də hakimiyyət nümayəndələrinin qanuni tələblərinə qarşı çıxırlar.\nBunların qəsdən törədilən əməllərə meylləri həddən artıqdır. Onlar polisin kim olduğunu yaxşı anlayır, amma ona qarşı həqarət, cinayət yolunu tuturlar. Bu insanlar sağlam düşüncəli deyil. Mən onları cəmiyyətin səfil uşaqları adlandırıram. Bu tip insanlara azadlıq yaramır ki, başlarını aşağı salıb çörək qazansınlar.\nTutaq ki, hüquq-mühafizə orqanın əməkdaşı hansısa regionda dislokasiya üzrə təhlükəsizliklə bağlı xidməti vəzifəsini həyata keçirir, vətəndaşa özünü təqdim edir. Vətəndaşdan təhlükəsizliklə bağlı qaydalara riayət edilməsi tələb olunur, o isə dərhal qanunsuz əmələ əl atır. Təbii ki, təəssüf doğuran məqamdır”.\nŞ.Əliyev qeyd edib ki, bəzi şəxslər cəzaçəkmə müəssisələrində də islah olunmurlar:\n“Cəza dövlətin adından hakim tərəfindən ayaq üstə elan olunur. Bu hökmü oxumaqda birinci məqsəd sosial ədalətin bərpa olunmasıdır. Yəni cinayətkarın özü də, ətrafı da başa düşsün ki, doğurdan da kəsilən cəza ədalətin təcəssümü kimi tətbiq olunub. İkinci məqsəd şəxsin pis əməllərdən çəkindirilməsi, islah olunmasıdır. Üçüncü məqsəd baş verə biləcək cinayətlərin qarşısının alınmasına yönəldilib. Faktiki olaraq, görünən odur ki, şəxslərə verilən cəza ya səmərəsizdir, ya da şəxslər islah olunmağa meylli deyillər. Bu səbəbdən də cəza çəkməkdən çəkinmirlər. Cəzanın humanistləşdirilməsi bu cür şəxslərə qarşı tətbiq olunmamalıdır. İnsanın əsas islahı ailədən başlayır. Əgər yaxınları onu düzgün yola gətirə bilmirsə, cəzaçəkmə müəssisəsində də islah olunmurlarsa, deməli onlar öz həyatlarını həbsxana divarları arasında keçirmək istəyirlər”.\nXəbər 1232 dəfə oxunub.


Layihələndirmədə 3 ölçülü çap etmənin istifadə edilməsi obyektin vizualiyasiyasını, qavranmasının asanlaşdırılmasını təmin edir. Bir sıra sahələrdə (tibb, sənaye, memarlıq v.b.) 3D çap etmənin tətbiqi obyektin dəqiq canlandırılması və fiziki xarakteristikalarının imitasiyası hesabına layihəçiyə böyük zaman və pul vasitələrinə qənaət etməyə imkan verir. Yeni məmulatların üçölçülü modellərinin fiziki prototiplərinin tez və asanlıqla yaradılması imkanı məmulatın hazırlanması prosesini tezləşdirir, hələ layihələndirmə mərhələsində 3D prototiləmənin köməyi ilə nəticəni qiymətləndirmək və layihədə zəruri dəyişikləri etmək olur. Üçölçülü prototipləmə istehsal, maliyyə sərflərini və son məhsulun metalda və ya plastikdə istehsal dövrünü azaldır. Dünya təcrübəsi göstərir ki, layihə mərhələsində məmulatların protopləşdirlməsi yeni məmulatın istehsalı üçün texniki hazırlığı və hazırlanma müddətini 2-4 dəfə azaltmağa imkan verir.\n3D printerlər istehsalatda rəngli metalların tökülməsi üçün master-modellərin vəya formaların, həmçinin, birbaşa kompüter modellərinin məlumatları əsasında xüsusi kimyəvi qatranlardan funksional detalların tökülməsi üçün formaların hazırlanması məqsədiilə istifadə olunur. Prototipləron tez hazırlanması- üç ölçülü fiziki prototip-modellərin 3D CAD məlumatları əsasında yaradılması texnologiyasıdır.Bu zaman onları alətlə hazırlamaq lazım deyildir. Bu proses avtomatlaşdırılmışdır və qısa zaman ərzində keyfiyyətli, digər metodlarla müqayisədə daha ucuz funksional modellərin alınmasına imkan verir. Çap etmə texnologiyasının təkmilləşdirilməsi və ən yeni materialların meydana gəlməsi son məhsulun birbaşa 3D printerdən alınması imkanı yarandı. İstənilən istehsalatçı şirkət məhsulun seriya buraxılışını etməkdən əvvəl bu malın prototipini (və hətta bir neçə prototipini) və mütləq təcrübi işçi nümunəsini hazırlayır . Modelin hazırlanma prosesini avtomatlaşdıran 3D printer modelin həndəsəsinə lazımı düzəlişlər edilməsini operativ şəkildə təmin edir. Uğurlu alınmış modelləri məhsulun kiçik seriyalarla tirajlanması üçün də istifadə etmək olar.


Putin: Rusiya və Yaponiyanın maraqları dəyişməz olaraq qalır” » www.kaspixeber.az ~ Gündəlik Yenilənən XəBəR Portalı\nPutin: Rusiya və Yaponiyanın maraqları dəyişməz olaraq qalır”\nBunu Rusiya prezidenti Vladimir Putin Valday Beynəlxalq Disskusiya klubunun plenar iclasında bildirib.\nPutinin sözlərinə görə, Yaponiyanın daxili siyasi sistemi elə şəkildə qurulub ki, siyasi səhnədə dəyişikliklər olduqca tez baş verir. Lakin Yaponiya və Rusiya xalqlarının maraqları dəyişilməz olaraq qalır. Bu maraqların əsasında sülh müqaviləsinin imzalanmasına qədər nizamlanacaq məsələlər dayanır. Yaponiyanın siyasi səhnəsində bu cür fiqur dəyişikliyinə baxmayaraq, biz bunun üçün çalışacağıq”.


İlk təcrübə və böyük uğur » Aztehsil.com\nİlk təcrübə və böyük uğur\nADNSU-nun ilk onlayn Məzun-Karyera sərgisi\nSərgiyə hazırlıq mərhələsi\nİyunun 11-də Azərbaycan Dövlət Neft və Sənaye Universiteti yuxarı kurs tələbələri və məzunları üçün onlayn formatda VIII Məzun-Karyera sərgisini keçirdi. Bir tədris ili ərzində iki dəfə - dekabr və may aylarında keçirilən, universitetdə artıq ənənəvi hal almış və yüzlərlə tələbənin işə düzəlməsində vasitəçi rolu oynamış Məzun-Karyera sərgilərində həm tələbə və məzunlar, həm də işəgötürənlər böyük həvəslə iştirak edir. ADNSU-nun Məzun-Karyera sərgilərinə marağın yüksək olması onun ötən illər ərzində özünü effektiv platforma olaraq təsdiqləməsi ilə bağlıdır. Koronavirus pandemiyası VIII Məzun-Karyerasının keçirilməsi ilə bağlı planlara bəzi dəyişikliklərin olunmasını zəruri etdi və bu dəfə ilk dəfə olaraq ADNSU tələbə-məzunları və işəgötürənləri onlayn platformada bir araya gətirdi. Onlayn formatda ilk təcrübə olduğu üçün sərginin nə dərəcədə uğurlu olacağı ilə bağlı əvvəlcə şübhələr olsa da, görülən işlər - şirkətlərlə danışıqlar və onların sərgidə iştiraka həvəslə razılıq verməsi, qısa müddət ərzində Məzun-Karyera sərgisinin career.asoiu.edu.az web səhifəsinin hazırlanması, tələbələrin tez-tez maraqlanması və ən əsası Təhsil Nazirliyinin tədbirə dəstəyi sərgi günü - 11 iyun tarixi yaxınlaşdıqca həmin şübhələrin aradan qalxmasına səbəb oldu. ADNSU-nun ənənəvi olaraq keçirdiyi Məzun-Karyera sərgiləri ilə müqayisədə onlayn sərgidə orta hesabla 2-2,5 dəfə az şirkət və vakant yer - 37 dövlət qurumu və özəl şirkət tərəfindən 217 vakant iş yeri təklif olunsa da, koronavirus pandemiyası ilə mübarizə şəraitində bu, çox sevindirici nəticə idi. Bu sevinc üçün əsas səbəblərdən biri də Azərbaycan Prezidentinin humanist siyasəti və bundan qaynaqlanaraq pandemiya şəraitində işəgötürənlərin işçilərlə əmək müqaviləsinə əsassız surətdə xitam verməməsi üçün nəzarətin gücləndirilməsi istiqamətində tədbirlərin görülməsi idi.\nAzərbaycandakı humanist siyasətin Məzun-Karyera Sərgisinə mühüm töhfəsi\nBeynəlxalq Əmək Təşkilatının koronavirus pandemiyasının əmək bazarına təsiri ilə bağlı açıqladığı hesabata görə, dünya üzrə təxminən 25 milyon nəfər işsiz qala və əmək böhranı yarana bilər. Hesabatda pandemiyanın əmək bazarına təsirini azaltmaq və ya aradan qaldırmaq üçün görüləcək əsas tədbirlər də qeyd edilib. Bu tədbirlər sırasına sosial müdafiənin gücləndirilməsi, qısa iş vaxtı, ödənişli məzuniyyət və digər təşviqlərlə məşğulluğun qorunmasına dəstək verilməsi göstərilib. Azərbaycan Respublikasında pandemiyanın əmək bazarına təsiri özünü xüsusilə iki sahədə - turizm və ictimai iaşə sektorlarında göstərsə də hökumətin elan etdiyi 3,5 milyon manatlıq sosial paket bu mənfi təsirin xeyli dərəcədə azalmasına səbəb olub. Azərbaycan Respublikasının Prezidenti İlham Əliyevin humanist siyasətinin nəticəsi olaraq, bu gün təkcə işsizlər deyil, onlarla bərabər, bu vaxta qədər qeyri-formal şəkildə, yəni əmək müqaviləsi olmadan işləmiş və elə bu səbəbdən də xüsusi karantin rejimində dərhal işini itirmiş insanlar da birdəfəlik ödəmə proqramı ilə əhatə olundular. "Pandemiya dövründə həm dövlət, həm də özəl sektorda iş yerlərinin qorunmasına nail olunub. Bu ilin əvvəlindən əmək müqavilələrinin sayı 85,4 min artıb”, - bunu isə Əmək və Əhalinin Sosial Müdafiəsi naziri Sahil Babayev videobağlantı formasında keçirilən kollegiya iclasında deyib. Bu artım, əsasən, qeyri-formal məşğulluqdan formal məşğulluğa keçidlə bağlı olub. "Yeni müqavilələrin hansı sahələr üzrə bağlanmasının təhlilinin aparılması, yeni bağlanan müqavilələrə post-karantin dövründə xitam verilməməsi üçün "Əmək müqaviləsi bildirişi” e-sistemi üzərindən ciddi nəzarətin həyata keçirilməsi tapşırılıb.\nAzərbaycan dövləti regionun lideridirsə, Azərbaycan xalqı da bölgəmizin ən mütərəqqi milli dəyərlərə sahib olan toplumudur. Minilliklərdən bəri dar gündə bir-birinə əl tutan xalqımız Azərbaycan Prezidentinin "Biz Birlikdə Güclüyük!”çağırışı ilə səfərbər olub. Bu səbəbdəndir ki, əksər dövlət qurumları və özəl şirkətlər koronavirus pandemiyası ilə bağlı yaranmış həssas şəraitdə əsl vətəndaş mövqeyindən çıxış edərək nəinki əməkdaşlarını ixtisar etmədilər, əksinə, işə yeni əməkdaşlar cəlb etməyə hazır olduqlarını bəyan etdilər. Məzun-Karyera sərgisinə hazırlıq mərhələsində şirkətlərlə təmasımız zamanı demək olar ki, bütün şirkətlərin reaksiyası belə idi. Bu, həmin şirkətlərin ölkədə keçirilən islahatları sadəcə dəstəklədiyinin deyil, həmin prosesin iştirakçısı olduqlarının, dövlətlə sosial məsuliyyətini daim bölüşmüş və hazırda da bunu davam etdirdiyinin nümayişi idi. Bütün bu müşahidə etdiklərimiz ADNSU-nun kollektivinə böyük ruh yüksəkliyi ilə onlayn Məzun-Karyera Sərgisinə start verməyə əsas verirdi.\nTəhsil Nazirliyi: Məzun-Karyera sərgisi tələbə, ali məktəb və işəgötürənlər üçün səmərəli platformadır\nMəzun-Karyera sərgisinin açılışında ilk çıxış edən Təhsil nazirinin müavini İdris İsayev dünyada və ölkəmizdə koronavirus pandemiyası ilə mübarizə şəraitində ADNSU-nun onlayn formatda Mazun-Karyera sərgisi keçirmək təşəbbüsünü alqışlayıb. O, Beynəlxalq Əmək Təşkilatının statistikasına əsasən tələbələrin ali təhsildən əmək bazarına keçid müddətinin təqribən 1 il 4 ay təşkil etdiyini, bəzi ixtisaslar üzrə isə bu keçidin daha uzun zaman tələb etdiyini bildirib. "Çox sevindirici haldır ki, bizim elə ali məktəblərimiz vardır ki, onun sonuncu kurs tələbələrinin iş yerləri artıq bəllidir. Azərbaycan Dövlət Neft və Sənaye Universiteti də bu siyahıda yer alan ali məktəblərdəndir. Universitetin məzunlarının böyük bir qismi qısa zamanda əmək fəaliyyətinə başlayır. Bu bir səmərəlilik, proqramların əmək bazarının tələblərinə uyğunluğunun göstəricisidir”, - deyə İdris İsayev bildirib. O müasir dövrdə gənclərin əmək bazarında iş yeri uğrunda daha böyük rəqabətlə rastlaşdıqları ilə əlaqədar gənclər arasında isizlik səviyyəsinin dünyada olduğu kimi, Azərbaycanda da işsizlərin ümumi orta göstəricisindən yüksək olduğunu qeyd edib. Bunun da əsas səbəbi müəssisələrin iş təcrübəsinə və stajına malik olmayan tələbələri adətən işə götürməkdən çəkinmələridir. Tələbələrin əldə etdikləri bilik və bacarıqların əmək bazarının kompetensiyalarına uyğun olmamasının bu prosesi bir qədər də çətinləşdirdiyini söyləyən İdris İsayev burada günahın tək tələbələrdə olmadığını və təhsil müəssisələrinin də müəyyən öhdəlikləri olduğunu vurğulayıb. Universitetlər, ali təhsil müəssisələri tələbələrə sadəcə təhsil verməli deyil, elə tədris aparmalıdır ki, onun verdiyi bilik, bacarıq və səriştələr əmək bazarının tələblərinə uyğun olsun. "Əslində bu sərgi, həm tələbələr, həm təhsil müəssisələri, həm də işəgötürənlərimiz üçün bir fəaliyyət qiymətləndirmə platformasıdır. Təhsil müəssisələri bu platformaya tələbələri qismində öz məhsulunu çıxarmış olur. Ona görə də bizim təhsil müəssisələrimiz bu diaqnostikadan düzgün istifadə etməli, əmək bazarının tez dəyişən tələblərinə uyğun təhsil proqramlarına müvafiq dəyişiklik etməlidirlər, yeni ixtisaslar tətbiq etməlidirlər. İşəgötürənlərimiz üçün də böyük platformadır, çünki onlar bu platformadan istifadə edərək əmək bazarının tələblərini ortaya qoymuş olurlar. Tələbələr üçün isə ona görə səmərəli platformadır ki, onlar sərgidə iştirak edərək əmək bazarının müasir tələbləri barədə məlumat almış olurlar”, - deyə İdris İsayev vurğulayıb. Təhsil nazirinin müavini sərgi iştirakçılarına təşəkkürünü bildirib, onlara ADNSU ilə bu sahədə əməkdaşlıq etməklə yanılmadıqlarını qeyd edib. Azərbaycan Prezidentinin Sərəncamı ilə noyabr ayında ADNSU-nun 100 illik yubileyinin qeyd olunacağını söyləyən Təhsil nazirinin müavini uzun onilliklər ərzində ölkənin iqtisadiyyatı, sənayesi və cəmiyyəti üçün yüksək ixtisaslı kadrlar yetişdirən qocaman ali məktəbin gələcək yüzilliklər ərzində də bu prosesi yüksək əzmlə davam etdirəcəyinə inandığını bildirib, sərginin işinə uğurlar arzulayıb.\nProfessor Mustafa Babanlı: əmək bazarında ADNSU-nun məzunlarına maraq xeyli artıb\nADNSU-nun rektoru, professor Mustafa Babanlı Təhsil nazirinin müavini İdris İsayevə məzmunlu çıxışına görə təşəkkürünü bildirib. Tədbirə qatıldıqları üçün dövlət qurumlarının və özəl şirkətlərin nümayəndələrinə minnətdarlığını bildirən rektor son illər ərzində Təhsil nazirliyinin dəstəyi ilə ADNSU-da tədrisin keyfiyyətinin yüksəldilməsi istiqamətində görülən işlərin sayəsində əmək bazarında universitetin məzunlarına tələbin xeyli artdığını vurğulayıb. Hazırda bütün ixtisaslar üzrə təhsil proqramlarının yenidən hazırlanması prosesinin başa çatmaq üzrə olduğunu qeyd edən rektor M.Babanlı artıq ixtisasların siyahısının Nazirlər Kabineti tərəfindən təsdiqləndiyini söyləyib. "Bu gün texniki-texnoloji ixtisasların sayı bütün dünyada olduğu kimi yığcamlaşdırılır, siniflənir və bu baza əsasında mövcud 40 ixtisas bütün əmək bazarının tələblərini ödəmək iqtidarındadır. Bu prosesdə Təhsil nazirliyinin dəstəyini xüsusi qeyd etmək istəyirəm ki, bu çətin və mürəkkəb prosesi mümkün edir. İstənilən tədris proqramının böyük bir hissəsi kompetensiyalarla bağlıdır. Biz mütəxəssis hazırlayarkən kompetensiyaları işəgötürənlərlə razılaşdırmalı, və həmin kompetensiyaların hans fənlər üzərindən verilməsini müəyyənləşdirməliyik. Proses artıq tam yekunlaşmaq üzrədir və yeni tədris ilinə yeni tədris proqramları ilə başlayacağıq”, - deyə rektor M.Babanlı vurğulayıb. Koronavirus pandemiyası ilə əlaqədar ADNSU-da ənənəvi Məzun-Karyera sərgisinin bu dəfə onlayn formatda keçirilməsinə baxmayaraq tədbirə istər dövlət qurumları, istərsə də özəl şirkətlər tərəfindən böyük maraq olduğunu qeyd edən professor M.Babanlı bu platformanın tələbə və məzunların birbaşa şirkət nümayəndələri ilə təmas qurmasında və işlə təmin olunmasında mühün rol oynadığını vurğulayıb. Ötən illər ərzində ADNSU-nun dövlət təşkilatları, sənaye müəssisələri, özəl şirkətlərlə əlaqələrinin genişləndiyini, universitetin tələbələrinin istehsalat təcrübəsi keçməsi, təlim və treninqlərin təşkili və Məzun-Karyera sərgilərində iştirakla bağlı 200-dən artıq qurumla sıx əməkdaşlıq etdiyini söyləyən rektor M.Babanlı bu prosesin hazırda da davam etdiyini bildirib.\nSərgi çərçivəsində Socar-STP ilə əməkdaşlıq müqaviləsi\nSərgilər həmişə yeni əməkdaşlıq əlaqələrinin qurulması üçün əlverişli platforma qismində çıxış edib. ADNSU-nun VIII Məzun-Karyera sərgisi də bu baxımdan istisna hal təşkil etmədi. Tərəflər arasında bir neçə aydır ki, davam edən danışıqların nəticəsi olaraq rektor M.Babanlı və Socar-STP-nin baş icraçı direktoru Fərid Ağayevin imzaladıqları sənəd ADNSU tələbələrinin bu müəssisədə geniş tərkibdə təcrübə, o cümlədən ödənişli təcrübə keçmələrində, eləcə də gələcəkdə işlə təmin olunmalarında mühüm rol oynayacaq. Socar-STP-nin əsas fəaliyyəti qazma ləvazimatları, quyu tamamlanması, quyuiçi əməliyyatlar, fırlanan və təzyiq altında olan avadanlıq, fontan armaturu, APS (Advanced Parts Solution), ağır kranlar üçün texniki xidmət və təmir işlərini həyata keçirməkdən ibarətdir. Ən müasir texniki avadanlıq və cihazlarla təchiz olunmuş müəssisə qısa müddət ərzində istehsalın həcminin artırılmasını hədəfləyir. Bu isə yeni kadrlara təlabatın artacağı deməkdir. Ölkədə tədris aparılan texniki-texnoloji ixtisasdan 23-ü üzrə ADNSU-da tədrisin aparıldığını nəzərə alsaq, məhz universitetin məzunlarının yüksəliş hədəfləyən müəssisə üçün kadr potensialı rolu oynayacağı şübhə doğurmur.\nİş tapmaq üçün bir klik yetər - career.asoiu.edu.az\nSərgidə Azərbaycan Respublikası Energetika Nazirliyinin şöbə müdiri Əsəd İsmayılov, "Azərişıq” ASC-nin Tədris və İnnovasiya Mərkəzinin direktoru Araz Məmmədzadə, "AzerGold” QSC-nin İnsan Resursları üzrə aparıcı mütəxəssisi Valid Əliyev ADNSU ilə uzunmüddətli uğurlu əməkdaşlıq, tələbələrin istehsalat prosesində iştirakı və təmsil etdikləri qurumların kadr potensialında Azİİ məzunlarının ümumi çəkisi barədə məlumatlarından sonra tədbirin kulminasiya nöqtəsi olub. ADNSU-nun tələbə və məzunlarına ayrı-ayrı müəssisə və şirkətlərin təqdim etdikləri vakant iş yeri elanlarını vahid platformada birləşdirən - career.asoiu.edu.az saytı təqdim olunub. Mütəmadi olaraq yenilənəcək və daimi əsasda fəaliyyət göstərəcək sayt istifadədə özünün sadəliyi və funksionallığı ilə fərqlənir. Hər bir ADNSU tələbəsi və məzunu arzuladığı müəssisənin iş elanını seçərək özünün CV-sini oraya göndərə bilər. Saytın üstün cəhətlərindən biri də ADNSU-nun tələbə və məzunlarının iş müraciətlərini, tələbənin işə götürülüb-götürülməməsini, götürülməyibsə səbəbini öyrənmək kimi imkanlar təqdim etməsidir.\nSərginin keçirildiyi tarixdən qısa müddət keçməsinə baxmayaraq universitetin tələbə və məzunları tərəfindən saytda yerləşmiş iş elanları üçün 1260 ədəd CV göndərilib və artıq onlarla məzunumuzun işlə təmin olunması barədə məlumat da daxil olub. İyunun 25-də ADNSU-nun rektoru, professor Mustafa Babanlı universitetin rəsmi facebook səhifəsində canlı rejimdə tələbələrə VIII Məzun-Karyera sərgisinin nəticələrini elan edib, "Bakı Abadlıq” MMC, "Azərişıq” ASC kimi qurumların onlarla məzunumuzu işə götürmək barədə qərar verdiyini, digər qurumların isə müsahibələri tamamladıqdan sonra nəticələri açıqlayacağını bildirib. Rektor M.Babanlı koronavirus pandemiyası şəraitində, onlayn formatda keçirilməsinə baxmayaraq, istər Təhsil Nazirliyinin, istərsə də sərgidə iştirak edən digər dövlət və qeyri-dövlət qurumlarının yaxından və fəal iştirakı sayəsində VIII Məzun-Karyera sərgisinin uğurla başa çatdığını bildirib. O, həmçinin fasiləsiz olaraq ADNSU-nun tərəfdaşı olan müəssisələrin iş elanlarının saytda yerləşdiriləcəyini qeyd edərək, tələbə və məzunları saytın aktiv istifadəçiləri olmağa səsləyib. Tələbələrin suallarını cavablandıran rektor M.Babanlı ADNSU-nun nəticəyə köklənmiş ali məktəb olduğu və nəticənin məzunlarımızın işə düzəlmə faizi, şəxsi biznesini və ya startap layihəsini yaratması, eləcə də hansı qisminin elmi fəaliyyətə başlaması kimi göstəricilərlə ölçüldüyünü vurğulayıb. Koronavirus pandemiyası şəraitində tələbələrə özlərini və yaxınlarının sağlamlıqlarının qayğısına qalmalarını, hökumətin tövsiyələrinə əməl etmələrini tövsiyə edən rektor M.Babanlı qeyd edib ki, əgər hamı birlik nümayiş etdirib karantin rejimi qaydalarına əməl edərsə, həyat bir o qədər tez özünün normal axarına dönər.\nADNSU-nun keçirdiyi onlayn Məzun-Karyera sərgisinə 37 dövlət qurumu və özəl şirkət qoşulub\nSOCAR-STP-dən ADNSU məzunları üçün iş yeri təklifi\nTəhsil Nazirliyindən mühüm AÇIQLAMA


ANAKONDA İLƏ DÖYÜŞƏ GİRƏCƏYİK » Avrasiya\n“Anakonda” – 1861-1865-ci illərdə Şimali Amerikada baş vermiş Vətəndaş müharibəsində müttəfiq qoşunlarına komandanlıq etmiş general Mak-Klellanın hazırladığı strateji planının kod adıdır. Bu planın məqsədi o idi ki, üsyana qalxmış Cənub həm qurudan, həm də dənizdən tam blokirovka olunsun və xammal istehsalçısı olan Cənub ştatları tədricən industrial Şimal tərəfindən boğulsun. ABŞ özünün ilk böyük müharibəsində bu strategiyanı tətbiq etdikdən sonra bir də heç vaxt bu strategiyadan əl çəkmədi. Tezliklə amerikan Alfred Mehen və ingilis Bezil Liddel Qart tərəfindən bu strategiyanın müvafiq nəzəriyyəsi işlənildi.\n“Anakonda” strategiyasının əsas prinsipləri nədən ibarətdir?\n1.Birinci və ən əsas prinsip iqtisadi motivasiyadan ibarətdir. Yəni hərbi fəaliyyət ölkənin birbaşa iqtisadi maraqları ilə əsaslandırılır, ideologiya isə sadəcə təbliğata don geyindirmək üçün istifadə olunur. Alverçi quruluşun mahiyyəti məhz bundan ibarətdir. Belə məzmun, yəni əvvəlcə pul, sonra ideologiya prinsipi hələ amerikan dövlətinin ilk yaranışından irəli sürülmüşdü. Anakonda planının uğur qazanması üçün tətbiq olunan əsas strateji fəaliyyət üsulu- iqtisadi blokadadır. Axı əsas hədəf- iqtisadi maraqlardısa, deməli tətbiq olunan təsir vasitələri də buna uyğun seçilir.\n2.Anakondanın ikinci prinsipi rəqibin əsas hərbi birləşmələri ilə şiddətli toqquşmalardan yayınmaqdır. Belə ki silahlı toqquşmalar iqtisadi cəhətdən sərfəli deyil, maddi ziyana gətirib çıxarır, yəni birbaşa zərərlə müşayiət olunur. Bu səbəbdən həmin strategiya həyata keçirilərkən düşmənin silahlı qüvvələri ilə mübarizənin əsas ağırlığı müttəfiqlərin üzərinə qoyulur.\n3.Üçüncü prinsip – düşmən dövlətin və ya dövlətlər koalisiyasının iqtisadiyyatının dağıdılması və əhalisinin terror edilməsi hesabına qələbə əldə olunması, bu yolla rəqib dövlətin və onun müttəfiqlərinin rəqabətdən kənarlaşdırılması.\nAnakonda strategiyasının əsas prinsiplərini hər dəfə oxuduqca 19-cu əsrdə yazılmış bu yanaşmaların dünyadakı indiki vəziyyətlə necə də uyğun olmasına heyrətlənməyə bilmirsən. Nəticə etibarilə 19-20-ci əsrlər ərzində dəniz dövlətlərinin kontinent dövlətlərinə qarşı bu strategiyadan istifadə etməsi açıq-aydın görünür. Bununla yanaşı tarix göstərdi ki, strategiyanın bütün əsas bəndləri tətbiq edildikdən və qələbəyə çatmaq aşkar göründükdən sonra, yəni əlverişli şərait yarandıqda amerikanlar özləri də sərbəst şəkildə rəqibin ərazisinə birbaşa müdaxilə edir.\nABŞ-ın Avrasiya materikində möhkəmlənməsi üçün ilk fürsət İkinci dünya müharibəsi oldu. Bu müharibənin gedişində ABŞ ilk növbədə Britaniyanı özünə tabe etdi. 20-ci əsrin 20-30-cu illərində dünya ağalığı uğrunda ABŞ ilə konflikt aparan bu dövlət 1940-1941-ci illərdə elə bir çətin bir vəziyyətə düşdü ki, ABŞ protektoratını qəbul etməli oldu. O vaxtdan Böyük Britaniya “xüsusi münasibətlər” formulası adı altında ABŞ-ın siyasi və hərbi vassalıdır. Britaniya mahiyyətcə, amerikan hərbçilərinin zarafatla deyildiyi kimi, “Avropanın qərb sahillərində amerikan aviadaşıyıcı gəmisi” rolunu oynayır.\nİlk addımdan sonra, yəni Britaniyanı tabe etdikdən və ağır hərbi toqquşmaları müttəfiqlərin- Britaniya və SSRİ-nin üzərinə qoyduqdan sonra, nasist Almaniyası üzərində hərbi qələbə açıq-aydın göründükdə, amerikanlar birbaşa hərbi müdaxiləyə girişdilər. Bu hərbi müdaxilə nəticəsində də 1944-1945-ci illərdə Qərbi Avropanı işğal etdilər. Müharibədə gücdən düşmüş SSRİ-nin ABŞ Dövlət Departamentindən gələn göstərişlərə uyğun siyasət aparacağına olan ümidləri özünü doğrultmadı. Axı bunun üçün bütün əsaslar vardı- dağılmış iqtisadiyyat, böyük insan itkiləri, maliyyə borcları və Amerikadan gələn maddi-texniki təminatdan asılılıq. Lakin Stalin Marşall planını rədd etdi. O bu planı haqlı olaraq ABŞ-ın Avropanı hərbi cəhətdən işğalına əlavə tədbir- maliyyə və iqtisadi tabeçiliyi kimi qiymətləndirdi, SSRİ-nin və Şərqi Avropanın iqtisadiyyatlarının daxili resurslar hesabına bərpa olunmasını təşkil etdi. Məlum oldu ki, ABŞ-ın Avropanı işğal etmək siyasətinə hədd qoyulub. ABŞ isə buna adəti üzrə cavab verdi – “Anakonda” ilə. Bu “Anakonda” az sonra “soyuq müharibə” adı aldı.\n“Soyuq müharibənin” məzmunu “Anakonda” strategiyasının yuxarıda göstərdiyimiz sxemi ilə ciddi şəkildə uyğunluq təşkil edir. “Soyuq müharibənin” əsasında Qərb dövlətləri iqtisadiyyatları tərəfindən iqtisadi blokada həyata keçirilməsi, Şərq bloku ətrafında psixoloji müharibə, ideoloji diversiya, hərbi əməliyyatlar aparılması və digər amillər dururdu. “Soyuq müharibənin” ilk mərhələsinin vəzifəsi Avrasiya materikini amerikan siyasi və hərbi bazaları və ittifaqları ilə əhatələmək idi.\nArtıq İkinci dünya müharibəsinin gedişatında Amerika bazalarının iki liniyası qurulmağa başlamışdı. NATO adlanan “sağ əl” Qrenlandiyadan Kəraçiyə qədər uzanırdı. Həmin vaxt “sol əl” isə Alyaskadan Filippinə qədər olan ərazidə yerləşən, ABŞ-la ikitərəfli hərbi müqavilələri olan müttəfiqlər sistemini özündə ehtiva edirdi ki, müharibə bitəndən sonra işğal edilmiş Yaponiya, daha sonra Cənubi Koreya və Tayvan da bura daxil oldu. Plana görə bu “əllər” Hindistanda birləşməli idi. Amma Hindistan vaxtında “Üçüncü yol” siyasəti yürüdərək buna imkan vermədi. Ona görə də ABŞ tərəfindən Hindistana qarşı bu günə qədər də davam edən, elan edilməyən kəskin mübarizə başladı.\nSSRİ və ABŞ kimi dünya güc mərkəzlərinin olduğu yerdə başqa heç bir dövlətin sərbəst siyasət yürütmək şansı yox idi. Sərbəst siyasət yürütmək istəyən Fransa, CAR və İran tərəfindən buna çoxlu cəhdlər edilsə də, yalnız Hindistan dövləti Hind subkontinenti hüdudlarından kənarda hər cür aktivlikdən imtina etmək yolu ilə hər iki fövqəldövlətlə münasibətlərdə balans qoruyub saxlaya bildi. Geopolitiklər hələ o vaxt bildirirdilər ki, 70-80-ci illərdə artıq ikiqütblü dünya mövcud deyildi- SSRİ, Çin və Hindistan ABŞ-ın dünyadakı mövqeyinə heç bir təhlükə yaratmırdılar, amerikanlar vəziyyətin ağası idilər və istədiklərini edirdilər. Lakin onlara vacib idi ki, özlərinin şəriksiz hegemonluqlarına qarşı olan təhlükəni tam aradan götürsünlər. Ona görə də “Anakonda” uzanmaqda davam edirdi.\nSSRİ-nin dezinteqrasiyası vəziyyəti kökündən dəyişdi. Postsovet məkanı bir neçə xırda fraqmentlərə parçalandı. Avrasiyanın geopolitik xəritəsində 4 güc mərkəzi- Rusiya, Almaniya, Hindistan və Çin peyda oldu, o cümlədən Türkiyə, Pakistan, İran, Yaponiya kimi bir sıra regional güc mərkəzləri ortalığa çıxdı. Qərb strateqlərinin öncəgörmələrində “tarixin sonu” adlandırdıqları mərhələ elə bir aktiv geopolitik oyuna çevrildi ki, ABŞ özünün güclü təzyiqləri ilə dayandırmağa çalışır, lakin bütün cəhdləri boşa çıxır.\nBütün bu dəyişikliklərə və SSRİ-nin Şərq bloku ilə birlikdə faktiki intihar etməsinə baxmayaraq, ABŞ-ın Avrasiyaya hücumu davam etməkdə idi. Strateji hərəkətin əsas forması iqtisadi blokada oldu. İqtisadi blokadanın əsas vasitəsi isə maliyyə müharibəsi və əlavə olaraq texnoloji blokada idi. Vaxtilə geniş reklam edilən iqtisadiyyatın açıqlığı əslində ölkəmizin iqtisadiyyatının müdafiə mexanizmlərinin məhvinə gətirib çıxardı. Nəticələr aşkardır: Dəhşətli qiymət artımı, respublikaların, vilayətlərin, rayonların bir-biri ilə müharibə etməsi, 90-cı illərin əvvəllərində istehsalatın faciəvi şəkildə aşağı düşməsi və s. Maliyyə müharibəsinin bir metodu da silahlanma yarışı idi. Bəzi məlumatlara görə, 80-ci illərdə silahlanmaya xərclənən vəsait Ümumi Milli Məhsulun qeyri-istehsalat xərclərinə gedən hissəsinin 50%-inədək yüksəlmişdi.\nBu gün “Anakonda”nın fəaliyyətini davam etdirməsinin əsas əlaməti odur ki, ABŞ Rusiyanın nəzarətindən çıxan bütün ərazilərə girməkdədir. “Anakonda” həlqəsinin sıxılması Qərbdə baş verir; ABŞ öz nəzarətinə orta zolağı- Şərqi Avropa ölkələrini aldıqdan sonra sanitar kordonun yaxın zolağını- Pribaltika, Ukrayna, Moldava ölkələrini də almaqdadır. Bununla Rusiyanın Avropaya yolu kəsilir və onu iqtisadi cəhətdən “boğmaq” üçün şərait yaranır. Məhz Avropa Birliyi öz maliyyəsi və texnologiyası ilə, Rusiya isə öz resursları ilə ABŞ-ın şəriksiz hegemoniyasına ən potensial təhlükədir.\nHəlqə qitənin cənub sərhədlərində də sıxılmağa başlayıb: Qafqazın qoparılması üçün aktiv cəhdlər, Gürcüstanda “qızılgül inqilabları” və ABŞ hərbi bazaları, antirusiya enerji layihəsi olan Bakı-Tbilisi-Ceyhan layihəsinə Azərbaycanın cəlb edilməsi, Rusiyanın Şimali Qafqaz ərazisində vəziyyətin destabilizasiyasına yönəlmiş fasiləsiz səylər bu prosesin əlamətləridir. O cümlədən amerikanlar Əfqanıstanın ardınca keçmiş SSRİ-nin Orta Asiya respublikalarına girdilər və orda öz hərbi bazalarını yerləşdirdilər. “Anakonda” həlqəsi cənubdan ölkəmizin sərhədlərinə sıx yaxınlaşıb.\nBəs amerikan strategiyasında əsas hədəf olan Rusiyanın boğulması prosesinin növbəti meydanı hara ola bilər? Nə qədər inanılmaz görünsə də, amerikanların qoparıb almaq istədikləri növbəti plasdarm Uzaq Şərqdən Şərqi Sibirə qədər olan ərazilərdir. Nahaq yerə bu ərazini Qərbin geopolitik məktəblərində Lenalənd adlandırmırlar- bu ad həmin ərazinin geopolitik cəhətdən əsas kontinental məkan sayılan Hartləndə aid olmasına bir işarədir.\nHazırki Rusiya hakimiyyəti Asiya ölkələri ilə iqtisadi əlaqələrin genişləndirilməsi və inkişafı üçün yollar axtarır.\n2000-ci illərin əvvəllərində ölkələrin çoxuna ABŞ-ın güclü təsirini nəzərə alan Rusiya “Anakonda” həlqəsini yarmaq üçün bir çox ölkələrlə strateji əlaqələr qurdu. Rusiya bu yolla dünyanın aparıcı iqtisadiyyatları tərəfindən iqnor edilən öz iqtisadiyyatının itkilərini “izqoy” ölkələrdən sayılan Şimali Koreya, onda hələ işğal olunmamış İraq, hələ sındırılmamış Liviya, İran, Suriya, Venesuela və başqa dövlətlərlə maliyyə və ticarət əlaqələri hesabına kompensasiya etməyə ümid bəsləyirdi. Lakin Amerika Rusiyanın belə, hətta təzəcə qönçələnmiş, ibtidai formada olan geopolitik özünüdərk formasını da özünün dünyadakı şəriksiz hegemonluğuna qarşı təhlükə hesab etdiyi üçün boğdu. Liviya elə bir vəziyyətə gətirildi ki, kapitulyasiya etməli oldu, Qəddafi tələsik ABŞ-a qarşı loyal olacağı barədə and içməyə məcbur qaldı. İraq işğal edilərək dağıdıldı, Qəddafinin yolunu getməkdən imtina edən Səddam Hüseyn isə öldürüldü. Şimali Koreya qorxuduldu və blokada ilə sıxışdırıldı. Belə cəzalandırmalardan sonra demək olar ki, Rusiya ilə geopolitik prinsiplər əsasında dostluq etmək istəyən qalmadı.\n“Anakonda” üçün ən ciddi təhlükələrdən biri də Çindir. Onun iqtisadi inkişaf tempi “cavan pələnglərin” inkişaf tempi ilə müqayisə edilə bilər. Çin Ümumi Milli Gəlir göstəricilərinə görə ABŞ-ı kəskin dərəcədə keçir. Çinin geopolitik gücü o qədər artıb ki, artıq o “gənc pələngləri” öz geopolitik orbitinə daxil etməyə hazırdır. O Monqolustan, KXDR, Cənub-Şərqi Asiyanı, hətta Yaponiyanı öz orbitinə cəlb edə bilər ki, bu da Rusiyanın Asiya və Sakit Okean zonasındakı geopolitik təsirinə zərbə vuracaq. Bu yerdə xatırlatmaq xüsusilə vacibdir ki, Çin Tayvanın birləşdirilməsi bəhanəsilə başlayacağı hərbi əməliyyatlar yolu ilə bu sistemi yaratmağa hazırdır. Belə olan təqdirdə Çinin qüdrəti o həddə gələcək ki, ABŞ öz itkilərini minimuma endirmək üçün Şərqi Asiyadan geri çəkilməli olacaq- çünki Çin ilə isti müharibəyə girmək “Anakonda” strategiyasına heç cür uyğun gəlmir. Lakin bu cür geri çəkilmə ABŞ-ın hələ həyata keçirə bilmədiyi “Dünyəvi Amerika İmperiyası” konsepsiyasının iflası və Şimali Amerikada milli dövlət quruculuğunun vacibliyinə keçidi demək olacaq.\nÇinin dövlət quruculuğu prosesi bir tərəfdən sırf regional xarakter daşıdığı üçün bu baxımdan Rusiyanı təhdid etmir. Digər tərəfdən isə Rusiyanın məskunlaşmamış şərq və şimal ərazilərinin Çin tərəfindən demoqrafik ekspansiyası aşkar, hissolunacaq dərəcədə təhlükə yaradır. Geopolitikanın qanunlarına görə, Rusiyanın Çin ilə istənilən strateji yaxınlaşması yalnız onun Yaponiya ilə strateji yaxınlaşmasını qurban verməsi hesabına mümkündür. Çünki Yaponiya regionda Çinin açıq-aşkar geopolitik düşmənidir. Yaponiyanın ABŞ işğalı altında olmasını nəzərə alsaq, Rusiyanın Çin ilə taktiki yaxınlaşması yolveriləndir. Həm Çin, həm də Rusiya amerikan mərkəzli vahid dünya dövləti layihəsi çərçivəsində əriyib yoxa çıxmaq təhlükəsi qarşısında belə bir yaxınlaşmada maraqlıdırlar. Və bu ümumi maraq ABŞ-ın digər dünya güclərinin iqtisadi (bu Çin üçün vacidir) və geopolitik (bu Rusiya üçün vacibdir) maraqlarına məhəl qoymadan məkrli və açıq-aşkar şəkildə bütün dünyaya öz iradəsini diqtə etməsi fonunda daha da yüksəlməkdədir. Əlavə olaraq Rusiya və Çin belə inteqrasiya sayəsində özlərinin real iqtisadi maraqlarını təmin edə bilərlər- daim inkişafda olan Çinə Rusiyanın resursları lazımdır, Rusiya isə öz növbəsində Çindən ikinci dərəcəli də olsa, Rusiya texnologiyasını üstələyən texnologiya ixracında maraqlıdır.\nRusiya-Çin əməkdaşlığının ən vacib aspekti təhlükəsizlik sahəsi olaraq qalır ki, bu sahədə hər şey rəvan gedir. Şanxay Əməkdaşlıq Təşkilatına (ŞƏT) Rusiyanın region dövləti kimi deyil, özünün hərbi-strateji blokunun (KTMT) lideri qismində qəbul olunması Rusiya-Çin hərbi əməkdaşlığında sıçrayış deməkdir. ŞƏT kollektiv üzvlə- MDB dövlətlərinin bloku ilə daha da möhkəmlənmişdir, Rusiya da öz növbəsində bütöv bir hərbi koalisiyanı təmsil etməklə öz statusunu gücləndirmişdir.\nHər bir halda Çin bu gün Amerikadan çəkinmədən Rusiya ilə geniş əməkdaşlıq etməyə hazır olan ən böyük regional güclərdən biridir. Bu şansdan, nəyisə qurban vermək bahasına lazım gəlsə belə istifadə etmək gərəkdir. Hara fırladırsan fırlat, Çin və Amerikanın Rusiyaya olan iştahları müqayisə edilə bilməz. Çin – bu gün “Anakonda”ya endirilə biləcək yeganə mümkün olan, tutarlı dərəcədə potensiala malik zərbə deməkdir.\nMüasir dünyada ABŞ-ın sərt iqtisadi və siyasi təzyiqlərinə sinə gərəcək dövlətlərin sayı çox məhduddur. Onların arasında ilk növbədə Çin, regionda çəkisini artıran İran, ehtiyatlı Hindistan və zəifləmiş Şimali Koreyanı göstərmək olar. ABŞ İraq və Liviyanın öhdəsindən artıq gəlib. Amma ABŞ üçün İraq təhlükəsini aradan qaldırması digər tərəfdən İran təhlükəsinin artmasına səbəb oldu. Hələ ki ABŞ İraqa müdaxiləsindən heç nə qazanmayıb, hətta əvəzində külli miqdarda maliyyə resursları itirib və regionda özü üçün bir-birini müşaiyət edən “problemlər buketi” yaradıb. Avropa Birliyi və Türkiyə də ehtiyatla da olsa, arada öz varlıqları barədə xatırlatmalar etməyə başlayıblar. Lakin dünya geopolitik dispozisiyasının həlledici nöqtəsini Rusiyanın davranışları təşkil edir. Çünki müstəqil antiamerikan geopolitik strategiyasının reallaşdırılmasında hamıdan çox Rusiya maraqlıdır.\nRusiya – amerikan geopolitikasının əsas hədəfidir. “Anakonda” həlqəsini Rusiyanı boğmaq üçün qurmuşlar. Yalnız Rusiyanı boğmaq üçün yol üstündəki digər dövlətləri, ölkələrin və bütöv regionların suverenliyini, strateji və iqtisadi maraqlarını vurub dağıdırlar.\nArtıq çoxdandır heç kəs ABŞ və onun müttəfiqlərinin maraqlarının əsl mahiyyəti barədə illüziyalara qapılmır. “Demokratiya” və “ümumbəşəri dəyərlər” NATO döyüş təyyarələrindən açılan ilk “dəqiq” raket zərbəzi zamanı qabıq kimi kənara sıçrayıb tökülür. Putin 2000-ci ildə Çinin “Jenmin Jibao” qəzetinə müsahibə verərkən demişdi: “Bu gün biz tez-tez yeni təhdidlər, yeni, bizim fikrimizcə təhlükələr olan konsepsiyalar ilə üzləşirik. Məsələn, “humanitar nöqteyi-nəzəri” əsas götürərək başqa dövlətlərin daxili işlərinə qarışmaq kimi. Biz beynəlxalq terrorizm kimi təhdidlərlə, dini ekstremizm və separatizm kimi problemlərlə üzləşirik”. Lakin illər keçsə də Rusiya ABŞ-ın həddini aşan həyasızlığına hələ də cavab verməyib. Çox demək olar, “Rusiya təmərküzləşir”, daxili problemlərini həll edir, resurs yığır, iqtisadiyyatı bərpa edir, milli layihələr həyata keçirir- axı Rusiya dünyadakı geopolitik mövqelərini geriyə dönüşü olmayan şəkildə itirəndə bu kimi sözlərin heç bir mənası olmayacaq. Vaxt sürətlə gedir. ABŞ kənarda dayanıb gözləməyəcək ki, biz öz daxili problemlərimizi həll edib qurtaraq. Anakonda sürətli, sərt və heç kimə hesab vermədən hərəkət edir.\n“Beynəlxalq terrorizm” anlayışı hər yerdə bir cür tətbiq edilir. Bu barədə danışan hər kəs öz iqtisadi maraqlarınından çıxış edir. Amerikan iqtisadi blokadasının nə demək olduğunu da izah etməyə ehtiyac yoxdur- son zamanlar biz dəfələrlə dövlətlərin iqtisadiyyatlarının dağıdılmasını və rəqabətdən vurulub çıxarılmasını görmüşük. Geopolitik məntiqdən, o cümlədən iqtisadi maraqlarından çıxış edərək belə bir qənaətə gəlmək olar ki, Qərb üçün absolyut şər, beynəlxalq terrorist, izqoy-dövlət odur ki, Qərbin və ABŞ-ın maraqlarına deyil, onun əksinə, məsələn, öz maraqlarına xidmət edir. Qərbin mövqeyinə görə, Qərbin və ABŞ-ın maraqlarına zidd fəaliyyətlə məşğul olan hər kəs beynəlxalq terrorizmin mənbəyi hesab edilir. Bəs onda Avrasiyanın ərazisində terrorizm, destabilizasiya, lokal müharibələr, iqtisadi blokada, iqtisadiyyatların dağıdılması təşəbbüsü kim tərəfindən aparılır?\nRusiya üçün “Beynəlxalq terrorizm” nə deməkdir? Putinin bu barədə bəzi mülahizələri olmuşdu. “Xüsusi mövzu – beynəlxalq terrorizmdir. O yenə də insanların təhlükəsizliyini və rifahını, ümumilikdə dünyada, ayrı-ayrı ölkələrdə və regionlarda sülh və stabilliyi təhdid edir. Müzakirələr zamanı kolleqalarımızın diqqətini yaranmış çətin vəziyyətə- Filippindən Kosovaya qədər uzanmış qeyri-stabillik qövsünə cəlb etdik. Bu barədə indiyədək dəfələrlə demişik. Mən deyərdim ki, bu qövsün mərkəz nöqtəsi yerini yavaş-yavaş Əfqanıstan tərəfə dəyişməkdədir. Bunu nəinki Rusiya və Mərkəzi Asiya ölkələri, dünyanın başqa dövlətləri də hiss edir. Bu vəziyyətdən yalnız bir çıxış yolu var- terrorizmlə mübarizə üzrə beynəlxalq sistemi genişləndirmək, onun fəaliyyətini daha da effektiv etmək. Vacibdir ki, biz dəvəquşu kimi başımızı quma salıb guya ətrafda təhlükə yoxmuş kimi davranmayaq. Edə biləcəyimiz ən pis şey heç nə olmamış kimi davranıb terroristlərə həmişə pul ödəmək, beləcə onlardan yaxa qurtarmaqdir. Buna pulumuz çatmayacaq. Çünki onların aqressiv iştahları hər gün daha da artacaq” – Putin bu sözləri Okinavada “Böyük Səkkizliyin” görüşünün yekunlarına dair mətbuat konfransında demişdi.\nQeyri-stabillik qövsü – haqqında danışdığımız “Anakonda”nın əlidir. Belə vəziyyətdə “humanitar nöqteyi-nəzərdən” edilən hərəkətlərə diqqətlə fikir vermək, “izqoyların boğulması” taktikasının nəticələrini daha böyük miqyasda qiymətləndirmək lazımdır. Ola bilsin gördüyümüz boşluqlar sayəsində mühasirəni daha böyük miqyasda yara bildik. Əsas odur ki, biz Amerika ilə birgə “beynəlxalq terrozimlə” mübarizə haqqında dediyimiz sözlərə özümüz də inanmağa başlamayaq. Geopolitik məntiqi yalnız gözəl və populist bir jest kimi qəbul etmək lazım deyil. Anakonda – bütün Avrasiya üçün təhdiddir. Demək, bu çağırışa birlikdə də cavab verməliyik.\nFinal döyüşü birbaşa ABŞ və Rusiya arasında olacaq. Anakonda ilə materikimiz uğrunda döyüşə girəcəyik!\n26-05-2021 02:02 Baxılıb: 2370


Girovlardan məktub var » Demokratik.Az\n12:49 - 19.03.2019\nTarix: 22-01-2015, 12:10 | Bölmə: Xəbərlər » Siyasət\nANS PRESS-in məlumatına görə, bu barədə BQXK-nın İrəvan nümayəndəliyindən məlumat verilib. Görüş yanvarın 16-da baş tutub. Bu sayca səkkizinci başçəkmədir. Görüş zamanı kəlbəcərli girovlara yaxınlarından məktub çatdırılıb və onlardan məktub alınıb.\nXəbər 2409 dəfə oxunub\nDilqəm erməni önündə sınmadı\nÖz vətənlərində girov olan kəlbəcərlilərin erməni vəkilinin adı açıqlandı\nHəsənin meyiti qaytarılır\nScript time: [0.10205] initstartout [0.00012] initstartin [0.00054] calstart [0.00696] calend [0.00038] topnewsend [0.00288] rsssend [0.00000] ehgend [0.00385] tagsstart [0.00043] tag-initendin [0.00000] initendout [0.00001] weathend [0.00000] end [0.08685]


Azərbaycanda hakim və prokurorlara korrupsiya ilə mübarizədə beynəlxalq təcrübə tədris edilir\nCəmiyyət 16 Mart 2011 19:56 (UTC+04:00)\nAzərbaycan Məhkəmə - Hüquq Şurası tərəfindən korrupsiya ilə mübarizə sahəsində ayrıca ixtisasartırma kursu təşkil edilib , təcrübə mübadiləsi məqsədilə yüksək ixtisaslı türkiyəli mütəxəssislər dəvət ediliblər . Bu barədə Şuradan Trend-ə verilən məlumatda deyilir.\nÇərşənbə günü türkiyəli hakimlər - Engin Durnagöl və Seyfullah Çakmah tərəfindən interaktiv metodlarla keçirilən təlimlərə başlanılıb .\nMəhkəmə - Hüquq Şurasının Korrupsiyaya qarşı mübarizə sektorunun əməkdaşlarının da iştirak etdiyi kurslarda korrupsiyaya şərait yaradan hallar və onlarla mübarizə üzrə Türkiyə təcrübəsi , hakimlərin və prokurorların peşə etikası məsələləri barədə mühazirələr dinlənilib, yaranan problemlər və onların həlli yolları üzrə səmərəli fikir mübadiləsi və müzakirələr keçirilib .\nƏdalət mühakiməsinin səmərəliliyinin artırılmasında , vahid məhkəmə təcrübəsinin formalaşdırılmasında və məhkəmə səhvlərinin aradan qaldırılmasında tədris kurslarının əhəmiyyəti nəzərə alınaraq, Məhkəmə - Hüquq Şurası tərəfindən cari ildə 20- dək davamlı təlimlərin keçirilməsi nəzərdə tutulub .


“Aprel müharibəsi”nin “baş memarı” yenidən səhnədə –\n“Aprel müharibəsi”nin “baş memarı” yenidən səhnədə – Təyinatın pərdəarxası\n17 May 20:14\nDavid Tonoyanın Ermənistanın müdafiə naziri təyin olunması bu ölkədə klanlararası mübarizənin bariz nümunəsidir.\nBunu Teleqraf.com-a açıqlamasında hərbi ekspert Üzeyir Cəfərov deyib.\nO qeyd edib ki, D.Tonoyan bir müddət Ermənistan müdafiə nazirinin müavini işləyib. Ancaq ermənistanlı-qarabağlı klanı arasında gedən mübarizənin qurbanı, həm də iddialı şəxs kimi nazirlikdən uzaqlaşdırılıb, fövqəladə hallar naziri təyin edilib:\n“Paşinyan indi onu yenidən Müdafiə Nazirliyinə qaytarmaqla sözügedən nazirlikdə qarabağlıların sayının azaldılması prosesinin başlandığını göstərdi. Tonoyan böyük ehtimalla nazirlikdə təmizləmə işi aparacaq. Paşinyan həm bu təmizləmə işini aparmaq, həm də ümumiyyətlə, Müdafiə Nazirliyi sarıdan əminlik yaranması üçün Tonoyanı həmin vəzifəyə təyin edib”.\nÜ.Cəfərov D.Tonoyanın özbaşına hansısa qərar qəbul edə biləcəyini düşünmür:\n“Artıq təyinat həyata keçirilib. Onun fəaliyyəti haqqında bir müddət sonra nə isə demək mümkündür. Ancaq bu adam 2016-cı ilin aprelində cəbhə xəttində baş vermiş böyük təxribatın memarıdır. Biz hamımız bunu yaxşı xatırlayırıq. Bütövlükdə götürdükdə o qədər də güclü savada və biliyə malik şəxs deyil. O, sadəcə Paşinyan və onun tərəfdarları tərəfindən keçid dövrü üçün göndərilmiş bir şəxsdir”.\nÜ.Cəfərov əlavə edib ki, D.Tonoyan ənənəsinə sadiq qalaraq, yenidən cəbhə xəttində təxribatlar törədə bilər:\n“O, istənilən addımı ata bilər. Biz bunu unutmamalıyıq. Çünki bu insan savadı olmasa da, müəyyən tapşırıqları ustalıqla yerinə yetirməyə qadirdir və ondan istənilən addımı atmağı gözləmək mümkündür. Bu nöqteyi-nəzərdən mən hesab edirəm ki, biz bu insanın hərəkətlərini son dərəcə ciddi nəzarət altında saxlamalıyıq. Ancaq düşünürəm ki, Ermənistan yaxın perspektivdə – Paşinyan ən azı hakimiyyətə tam yiyələnənədək hansısa təxribat törətməyə risk etməz. Çünki bu onun özünün də çox böyük problemlərlə üz-üzə qalması demək olar”.\nBununla belə, Ü.Cəfərov hesab edir ki, hətta, Ermənistanın yeni hakimiyyəti cəbhə xəttində təxribat törətməyə cəhd etsə, belə Azərbaycan tərəfi onu cavabsız buraxmayacaq:\n“2016-cı ilin aprelində törədilən hadisələrin məsuliyyəti bu gün də qalıb. Ermənistan, o cümlədən həmin dövrdə müdafiə nazirinin müavini, hazırda isə nazir olan David Tonoyan həmin məsuliyyətdən yaxasını kənara çəkə bilməz”.\nQeyd edək ki, N.Paşinyanın təyin etdiyi yeni müdafiə naziri D.Tonoyan 2016-cı ilin aprel ayında törədilən təxribatın müəllifi hesab olunur. Onun 2016-cı ilin fevralında Ermənistan müdafiə nazirinin müavini kimi hazırladığı “passiv müdafiədən aktiv cilovlamaya” hərbi-siyasi konsepsiyasının qısa mahiyyəti belədir: Azərbaycan ordusu böyükdür, güclüdür. Statik müdafiə vəziyyətində arada baş verən hərbi əməliyyatlar Azərbaycana uğur gətirir. Yaranmış vəziyyəti erməni ictimaiyyətinə izah etmək çətin olur. Ona görə Ermənistan ordusu imkanlar yaradıb, Azərbaycan ordusuna zərbələr endirməklə onu erməni ordusuna qarşı hərbi əməliyyatlardan çəkindirməlidir. Çevik cilovlama zamanı Ermənistan ordusunun elit hissələrinin əldə etdiyi qələbələr erməni xalqını daha da ruhlandıracaq. Bu konsepsiya 2016-cı il aprel döyüşlərinə gətirib çıxardı və nəticəsi bəllidir.\nEhtimal etmək olar ki, N.Paşinyan D.Tonoyanı məhz Qərblə əlaqələrinə və təxribat törətmək potensialına görə müdafiə naziri təyin edib.